cyanic-selkie/wikianc huggingface dataset:
മാറാബൂ സ്റ്റോർക്ക്
വിവരണം
അതിന്റെ വലിപ്പം, നഗ്നമായ തല, കഴുത്ത്, കറുത്ത പുറം, വെളുത്ത അടിഭാഗം എന്നിവ കാരണം മാറാബൂ സ്റ്റോർക്കിനെ എളുപ്പം തിരിച്ചറിയാം. അതിന് ഒരു വലിയ കൊക്കും, തൊണ്ടയുടെ ഭാഗത്തു പിങ്ക് നിറത്തിലുള്ള ഗുലാർ സാക് എന്ന രോമമില്ലാത്ത തൊലിയുണ്ട്. ആൺപക്ഷികളും പെൺപക്ഷികളും കാഴ്ച്ചയിൽ ഒരുപോലെയാണ്. പൂർണ്ണ പക്വത നേടാൻ നാല് വർഷം വേണം.
ഭക്ഷണരീതി
മാറാബൂ സ്റ്റോർക്ക് സാധാരണയായി ചീഞ്ഞളിഞ്ഞ മാംസം ഭക്ഷിക്കുന്ന ഒരു പക്ഷിയാണ്‌. ഇത്തരത്തിലുള്ള ഒരു ജീവിതരീതിക്ക്‌ അനുയോജ്യമായാണ് കഴുകനെപ്പോലെ നഗ്നമായ തലയും കഴുത്തും ഉപകരിക്കുന്നത്. രണ്ടുപക്ഷികളുടെ കാര്യത്തിലും വലിയ ജഡങ്ങളുടെ ഉള്ളിൽ തല കടത്തുമ്പോൾ രക്തം പറ്റിപിടിക്കാൻ സാധ്യതയുണ്ട്. അതിനാൽ നഗ്നമായ തലയും കഴുത്തും ഒരു ഉപകാരമാണ്. മുഖ്യമായും ജീർണ്ണിച്ച മൃഗമാംസം ആണ് ഭക്ഷിക്കുന്നത് എങ്കിലും അവസരം കിട്ടിയാൽ വിഴുങ്ങാൻ കഴിയുന്ന എന്ത് ജീവികളെയും ഭക്ഷണമാക്കും. ചില അവസരങ്ങളിൽ പ്രാവുകൾ, പെലിക്കൻ, ഫ്ലെമിംഗോ തുടങ്ങിയ മറ്റു പക്ഷികളെയും ഭക്ഷിക്കാറുണ്ട്. പ്രജനന കാലത്ത് മുഖ്യമായും ചെറിയ മൃഗമാംസവും ചെറിയ ഇരകളെയുമാണ് ആശ്രയിക്കുന്നത്. കുഞ്ഞുങ്ങൾക്ക് ഭക്ഷണം എത്തിച്ചുകൊടുക്കാൻ ഇതാണ് എളുപ്പം എന്നതിനാലാണ് ഇത്. ഈ കാലയളവിൽ സാധാരണ മീൻ, തവള, പ്രാണികൾ, മുട്ട, ചെറിയ സസ്തനികൾ, മുതലകൾ, പാമ്പുകൾ മുതലായവ ആണ് ഇരകളാക്കുന്നത്. കഴുകനെപ്പോലെ മാറാബൂ സ്റ്റോർക്ക് ജന്തു അവശിഷ്ടങ്ങളും മനുഷ്യ വിസർജ്യവും നീക്കംചെയ്ത് വളരെ പ്രധാനപ്പെട്ട ഒരു പ്രകൃതി പ്രവർത്തനം ആണ് നടത്തുന്നത്.
പ്രജനനം
വരൾച്ചക്കാലത്തു കോളനികളായാണ് ഇവ പ്രജനനം നടത്തുന്നത്. കമ്പുകൾ കൊണ്ട് ഉണ്ടാക്കിയ ചെറിയ കൂട്ടിൽ പെൺപക്ഷി രണ്ടോ മൂന്നോ മുട്ടകൾ ഇടും. 30 ദിവസത്തിന് ശേഷം മുട്ടകൾ വിരിയും. നാല് വര്ഷം കൊണ്ടാണ് കുഞ്ഞുകൾ പ്രായപൂർത്തി ആവുന്നത്. സാധാരണ ചുറ്റുപാടുകളിൽ ഈ പക്ഷി 25 വർഷം വരെയും കൂട്ടിൽ വളർത്തുമ്പോൾ 41 വർഷം വരെയും ജീവിച്ചു കാണുന്നു.
മനുഷ്യ ഉപയോഗങ്ങൾ
പല തരത്തിലുള്ള വസ്ത്രങ്ങൾ, തൊപ്പികൾ എന്നിവയുണ്ടാക്കാൻ മാറാബൂ സ്റ്റോർക്കിന്റെ തൂവലുകൾ ഉപയോഗിക്കുന്നു.
ബാഹ്യ കണ്ണികൾ
വർഗ്ഗം:ഐ.യു.സി.എൻ. ചുവന്ന പട്ടിക പ്രകാരം സ്ഥിതി ഒട്ടും ആശങ്കാജനകമല്ലാത്ത ജീവികൾ വർഗ്ഗം:സബ്-സഹാറൻ ആഫ്രിക്കൻ പക്ഷികൾ
ക്ലയർ ബ്ലാങ്ക്
ക്ലാരിസ മാബെൽ ബ്ലാങ്ക് ഒരു അമേരിക്കൻ എഴുത്തുകാരിയായിരുന്നു. “ബെവെർലി ഗ്രേ മിസ്റ്ററി” നോവൽ പരമ്പരകളുടെ സ്രഷ്ടാവ് ക്ലയർ ബ്ലാങ്കാണ്. ഇതുകൂടാതെ മറ്റു നാലു നോവലുകൾക്കൂടി അവർ രചിച്ചിട്ടുണ്ട്.
ജീവിതരേഖ
1915 ആഗസ്റ്റ് 5 ന് പെൻസിൽവാനിയ യിലെ അല്ലെൻടൌണിൽ ബെസീ ഹിക്ക്മാൻറെയും എഡ്ഗാർ ഹെൻട്രി ബ്ലാങ്കിൻറെയും മകളായിട്ടാണ് ക്ലാസിസ മാബെൽ ബ്ലാങ്ക് ജനിച്ചത. ്. ജർമൻടൌണിലെ തുണിമില്ലിൽ ജോലിയ്ക്കു ചേരുന്നതിനുമുമ്പ്, ഒരു സിൽക്ക് മില്ലിലെ തറികളുടെ കേടുപാടുകൾ പരിഹരിക്കുന്ന ജോലിയായിരുന്നു ആദ്യകാലത്ത് അദ്ദേഹം ചെയ്തിരുന്നത.;   1920, 1930, 1940 കാലഘട്ടങ്ങളിൽ അദ്ദേഹത്തിൻറെ ജോലി നെയ്ത്തുകാരൻറേതായി. കുടുംബം ഫിലാഡെൽഫിയയിലെ ഒൽനേ സെക്ഷനിലേയ്ക്കു മാറിയ കാലത്ത് 10 വയസുവരെ ക്ലയർ, ഹെർബ്സ്റ്റ് എലെമെൻററി സ്കൂളിലാണ് പഠനം നടത്തി. 18 വയസിൽ ഒൽനോ ഹൈസ്കൂളിൽനിന്നുള്ള ബിരുദപഠനപഠനത്തിനുശേഷമുള്ള കാലത്ത് ബെവെർലി ഗ്രേ പരമ്പരയിലെ ആദ്യ നാലു പുസ്തകങ്ങൾ പ്രസിദ്ധീകകരിക്കപ്പെട്ടിരുന്നു.
ബ്ലാങ്ക് പിയേർസ് സ്കൂൾ ഓഫ് ബിസിനസ് അഡ്മിനിസ്ട്രേഷനിൽ പഠനത്തിനുചേരുകയും ശേഷം ഫിലാഡെൽഫിയയിൽ അറ്റ്ലാൻറിക് റിഫൈനിംഗ് കമ്പനിയുടെ സഹസ്ഥാപനമായ കീസ്റ്റോൺ പൈപ്പ് ലൈൻ കമ്പനിയിൽ ഒരു ടൈപ്പിസ്റ്റായി ജോലി തരപ്പെടുത്തുകയും ചെയ്തു. 1940 ആയപ്പോഴേയ്ക്കും ഈ കമ്പനിയലെ സെക്രട്ടറി സ്ഥാനത്ത് ജോലി ചെയ്യുകയും മാതാപിതാക്കളോടൊപ്പം താമസിച്ച് $1,500 വാർഷിക സമ്പാദ്യമുണ്ടാക്കുകയും ചെയ്തു. രണ്ടാംലോകമഹായുദ്ധകാലത്ത് അവർ അമേരിക്കൻ വിമൻസ് വോളണറി സർവ്വീസസിൽ ചേർന്നുപ്രവർത്തിക്കുകയും പട്ടണത്തിലെത്തുന്ന സൈനികർക്കുള്ള സേവനങ്ങൾ നൽകുന്നതിൽ ഭാഗഭാക്കാകുകയും ചെയ്തു. 1941 ൽ അവർക്ക് അല്ലെൻടൌണിൽവച്ച് കുട്ടിക്കാലത്തു പരിചയമുണ്ടായിരുന്ന ജോർജ്ജ് എൽമർ മോയർ  ഫിലാഡെൽഫിയയിലെത്തി. 1943 ൽ അവർ വിവാഹിതരായി. ആർമിയിൽ രണ്ടുവർഷത്തോളം ജോലി ചെയ്ത മോയറിൻ സാർജൻറ് പദവി ലഭിച്ചിരുന്നു. മിലിട്ടറിയിലെ ജോലിയിൽനിന്നു വിരമിച്ചതിനുശേഷം ഒരു വിദഗ്ദ്ധനായ വെൽഡറായിരുന്ന അദ്ദേഹം ബഡ്ഡ് കമ്പനിയിൽ ജോലിചെയ്തിരുന്നു. ജോലി ചെയ്തുകൊണ്ടിരിക്കുന്ന സമയം ഡ്രെക്സെൽ യൂണിവേഴ്സിറ്റിയിൽ ഈവനിംഗ ക്ലാസുകളിൽ ചേർന്ന് മെക്കാനിക്കൽ എൻജിനീയറിംഗ് പഠിച്ചിരുന്നു. അവർക്ക് റോബർട്ട് (1947), ജോൺ സി. മോയർ (1953) എന്നിങ്ങനെ രണ്ടുകുട്ടികളായിരുന്നു ഉണ്ടായിരുന്നത്. 1965 ആഗസ്റ്റ് 15 ന് അവർ അന്തരിച്ചു. അവരുടെ ഭർത്താവ് ജോർജ്ജ് എൽമർ മോയർ  1998 ഫെബ്രുവരി 27 നും അന്തരിച്ചു.
മറ്റു സാഹിത്യസംഭാവനകൾ
ബെവെർലി ഗ്രേ പുസ്തക പരമ്പരകൾ കൂടാതെ നാലു നോവലുകൾകൂടി ക്ലയർ ബ്ലാങ്ക് രചിച്ചിട്ടുണ്ട്. ആദ്യത്തെ മൂന്നു പുസ്തകങ്ങൾ 1936 ൽ എ.എൽ. ബർട്ട് പബ്ലിഷ് ചെയ്ത (ബെവേർലി ഗ്രേ പരമ്പരയുടെ അക്കാലത്തെ പബ്ലീഷർ)  “അഡ്വഞ്ചർ ഗേൾസ്” പരമ്പരയിലുള്ളതായിരുന്നു. സാൽഫീൽഡ് പബ്ലീഷിംഗ് കമ്പനി ഇവ പുനപ്രസിദ്ധീകിരിച്ചുവെങ്കലും പിന്നീട് പുതിയ അഡ്വഞ്ചർ ഗേൾസ് പരമ്പയിലെ പുസ്തകങ്ങൾ പ്രസിദ്ധീകരിക്കപ്പെട്ടില്ല്. 1940 ൽ ഗ്രാമെർസി പബ്ലിഷിംഗ് കമ്പനി ബ്ലാങ്കിൻറെ മുതിർന്നവർക്കുവേണ്ടി രചിച്ച ഏക നോവലായ “ലവർ കംബാക്ക്” പ്രസിദ്ധീകിരിച്ചു.
നോവലുകളുടെ രണ്ടു കൈയെഴുത്തു പ്രതികൾ ഉണ്ടായിരുന്നത് പ്രസിദ്ധീകരിക്കപ്പെട്ടില്ല. 1941 ഡിസംബറിൽ ഗ്രോസ്സെറ്റ് &  ഡൺലാപ് കമ്പനിക്ക് “ലിൻഡ റോസ് അറ്റ് ഹാമിൽട്ടൺ” എന്ന നോവലിൻറെ കയ്യഴുത്തു പ്രതി അയച്ചുകൊടുത്തിരുന്നങ്കിലും നാലുമാസങ്ങൾക്കുശേഷം നിരസിക്കപ്പെട്ടു. പ്രസിദ്ധീകിരിക്കപ്പെടാത്ത “ബെവെർലി ഗ്രേസ് സർപ്രൈസ്” എന്ന പേരിൽ ഈ പരമ്പരകളുടെ അവസാന വാല്യം എഴുതിയിരുന്നെങ്കിലും 1955 ൽ ഈ പരമ്പര നിർത്തി വയ്ക്കുകയും അവസാനവാല്യം പ്രസിദ്ധീകൃതമാകാതെയിരിക്കുകയും ചെയ്തു. അഡ്വഞ്ചർ ഗേൾസ് പരമ്പരിയിലെ ഒരു നാലാമത്തെയും അവസാനത്തെയും പുസ്തകത്തെക്കുറിച്ച് “ദ അഡ്വഞ്ചർ ഗേൾസ് ഓൺ വേക്കേഷൻ” എന്നപേരിൽ മൂന്നാമത്തെ പരമ്പരയിൽ പരസ്യം ചെയ്തിരുന്നെങ്കിലും പരമ്പര നിർത്തുന്നതിനുമുമ്പ്, ബ്ലാങ്കസ് ഇത് എഴുതിയിരുന്നോ അതോ എഴുതുവാൻ ഉദ്ദേശിച്ചതുമാത്രമേയുള്ളോ എന്ന കാര്യങ്ങൾ അവ്യക്തമാണ്.
അവലംബം
വർഗ്ഗം:അമേരിക്കൻ എഴുത്തുകാർ വർഗ്ഗം:1915-ൽ ജനിച്ചവർ വർഗ്ഗം:1965-ൽ മരിച്ചവർ
നരയംകുളം
കോഴിക്കോട് ജില്ലയിലെ കോട്ടൂര് പഞ്ചായത്തിനു കീഴിൽ വരുന്ന ഒരു ഗ്രാമ പ്രദേശമാണ് നരയംകുളം. ഇവിടുത്തെ ജനങ്ങൾ പല തരത്തിലുള്ള സാമ്പത്തിക കൂടായ്മകളും പിന്തുടരുന്നവരാണ്. പണം പയറ്റ് ,സഹായകുറി തുടങ്ങിയവ ഉദാഹരണം.
ഭങ്കർപൂർ, പഞ്ചാബ്
പഞ്ചാബ് സംസ്ഥാനത്തെ ഷഹീബ്സദ അജിത് സിംഗ് നഗർ ജില്ലയിലെ ഒരു വില്ലേജാണ് ഭങ്കർപൂർ, പഞ്ചാബ്. ഷഹീബ്സദ അജിത് സിംഗ് നഗർ ജില്ല ആസ്ഥാനത്തുനിന്നും 10 കിലോമീറ്റർ അകലെയാണ് ഭങ്കർപൂർ, പഞ്ചാബ് സ്ഥിതിചെയ്യുന്നത്. ഭങ്കർപൂർ, പഞ്ചാബ് വില്ലേജിന്റെ പരമാധികാരി സർപഞ്ചാണ്. ജനങ്ങൾ തെരഞ്ഞെടുക്കുന്ന പ്രതിനിധിയാണ് സർപഞ്ച്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് ഭങ്കർപൂർ, പഞ്ചാബ് ൽ 2176 വീടുകൾ ഉണ്ട്. ആകെ ജനസംഖ്യ 10768 ആണ്. ഇതിൽ 5776 പുരുഷന്മാരും 4992 സ്ത്രീകളും ഉൾപ്പെടുന്നു. ഭങ്കർപൂർ, പഞ്ചാബ് ലെ സാക്ഷരതാ നിരക്ക് 72.96 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. ഭങ്കർപൂർ, പഞ്ചാബ് ലെ 6 വയസ്സിനു താഴെയുള്ള കുട്ടികളുടെ എണ്ണം 1338 ആണ്. ഇത് ഭങ്കർപൂർ, പഞ്ചാബ് ലെ ആകെ ജനസംഖ്യയുടെ 12.43 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 3498 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 3078 പുരുഷന്മാരും 420 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 85.91 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു എന്നാൽ 79.56 ശതമാനം പേർ അവരുടെ ഇപ്പോഴത്തെ ജോലി അടുത്ത 6 മാസത്തേക്കുള്ള താത്കാലിക വരുമാനമായി കാണുന്നു.
ജാതി
ഭങ്കർപൂർ, പഞ്ചാബ് ലെ 1576 പേരും പട്ടിക ജാതി വിഭാഗത്തിൽ പെടുന്നു.
ചെളിവാഴകൃഷി
ഒരു വാഴകൃഷിരീതിയാണ് ചെളിവാഴകൃഷി. ചെളിവാഴകൃഷിയിൽ രണ്ടരമീറ്റർ അകലത്തിൽ വരമ്പുകളെടുത്ത് വാഴക്കന്ന് നടുന്നു. 2-3 ഇലയാകുമ്പോൾ വളപ്രയോഗം നടത്തുകയും മണ്ണ് കൂട്ടികൊടുക്കുകയും വേണം. വേനൽ കാലത്ത് വാരങ്ങൾക്കിടയിൽ വെള്ളം കെട്ടിനിർത്തുന്നത് നല്ലതാണ്. പൊടിവാഴകൃഷിയേക്കാൾ ചെലവു കൂടുതലാണ് ചെളിവാഴകൃഷിക്ക്. അതനുസരിച്ച് വിളവിലും വ്യതാസമുണ്ട്. നേന്ത്രവാഴ കൃഷിയിൽ ഏറ്റവും പ്രധാനം വാഴകൾ വളരുമ്പോൾ ബലമുള്ള താങ്ങുകൾ കൊടുക്കുക എന്നതാണ്. കല്ലൻ മുളകളും പുളിമരത്തടികളുമാണ് ഇതിന് ഉപയോഗിക്കുന്നത്.
വർഗ്ഗം:വാഴയുടെ കൃഷിരീതികൾ
റയാൻ ക്രൂസർ
ഒരു അമേരിക്കൻ ഷോട്ട്പുട്ട്, ഡിസക്സ്ത്രൊ കളിക്കാരനാണ് റയാൻ ക്രൂസർ. ഇംഗ്ലീഷ്:Ryan Crouser (ജനനം ഡിസംബർ 18, 1992). അകത്തളത്തിലും (ഇൻഡോർ) പുറത്തും ( ഔട്ട്ഡോർ) വച്ചു നടത്തപ്പെടുന്ന ഷോട്ട് പുട്ട് ഏറിൽ ലോകറെക്കോർഡിനുടമയാണ് അദ്ദേഹം (സ്ഥിരീകരണം കഴിയേണ്ടതുണ്ട്). 2021 ജനുവരി 24 നു അമേരിക്കയിലെ അർക്കൻസാസിലുള്ള ഫയെറ്റ്വില്ലെ യിൽ വച്ചു നടന്ന ഒരു മത്സരത്തിൽ 1989 ൽ റാന്ഡീ ബാർൺസ് സ്ഥാപിച്ച 22.66 മീറ്റർ എന്ന റെക്കോർഡ് തിരുത്തി 22.82 മീറ്ററിൽ തൻ്റേതാക്കി മാറ്റി.
ക്രൗസറാണ് നിലവിലെ ഒളിമ്പിക് ചാമ്പ്യൻ. 2016 റിയോ ഡി ജനീറോ ഒളിമ്പിക്സിൽ ഷോട്ടിൽ സ്വർണ്ണ മെഡൽ നേടി, നിലവിലെ ഒളിമ്പിക് ഗെയിംസ് റെക്കോർഡ് 22.52 മീറ്റർ (73 അടി 10 + 1⁄2 ഇഞ്ച്).
2020 ൽ ട്രാക്കിനും ഫീൽഡിനുമുള്ള അന്താരാഷ്ട്ര ഭരണ സമിതിയായ വേൾഡ് അത്‌ലറ്റിക്സ്, മെയിൽ ട്രാക്ക് ആൻഡ് ഫീൽഡ് വേൾഡ് അത്‌ലറ്റ് ഓഫ് ദ ഇയർ ഫൈനലിസ്റ്റായി തിരഞ്ഞെടുക്കപ്പെട്ടു. 2020 ലെ അദ്ദേഹത്തിന്റെ പ്രകടനത്തിൽ 22.91 മീറ്റർ (75 അടി 2 ഇഞ്ച്) എറിഞ്ഞുകൊണ്ട് ലോക എക്കാലത്തെയും പട്ടികയിൽ മൂന്നാം സ്ഥാനത്തെത്തി.
എല്ലാ 10 മീറ്റിംഗുകളിലും അദ്ദേഹം പരാജയപ്പെട്ടു, 22 മീറ്ററിൽ 36 എറിയൽ (72 അടി 2 ഇഞ്ച്) മികച്ചത്, അതിൽ 14 എണ്ണം 22.56 മീറ്ററിൽ (74 അടി 0 ഇഞ്ച്) അകലെയാണ്, ഇത് ഒരു വർഷത്തിലെ എക്കാലത്തെയും ഉയർന്ന മൊത്തം തുകയാണ്.
2020 സീസണിന്റെ അവസാനത്തോടെ, ക്രൂസർ തന്റെ കരിയറിൽ 22 മീറ്റർ (72 അടി 2 ഇഞ്ച്) അല്ലെങ്കിൽ 104 തവണ എറിഞ്ഞു, ഇത് ചരിത്രത്തിലെ ഏറ്റവും കൂടുതൽ. 2019 ലെ ഖത്തറിലെ ദോഹയിൽ നടന്ന ലോക അത്‌ലറ്റിക്‌സ് ചാമ്പ്യൻഷിപ്പിൽ ക്രൗസർ വെള്ളി മെഡൽ നേടി. . നാല് തവണ യുഎസ്എ ദേശീയ do ട്ട്‌ഡോർ ഷോട്ട് പുട്ട് ചാമ്പ്യനാണ് അദ്ദേഹം, 2016, 2017, 2019, 2021 (2020 ൽ യുഎസ്എ ദേശീയ do ട്ട്‌ഡോർ മത്സരങ്ങളൊന്നും നടന്നില്ല). രണ്ടുതവണ യുഎസ്എ നാഷണൽ ഇൻഡോർ ഷോട്ട് പുട്ട് ചാമ്പ്യൻ 2019, 2020. ടെക്സസ് യൂണിവേഴ്സിറ്റിക്ക് വീടിനകത്തും പുറത്തും ഷോട്ട് പുട്ടിൽ നാല് തവണ എൻ‌സി‌എ‌എ ചാമ്പ്യനാണ്. 2009 ലെ ലോക യൂത്ത് ചാമ്പ്യൻഷിപ്പിൽ ആൺകുട്ടികളുടെ ഷോട്ടിൽ സ്വർണം നേടിയിരുന്നു.
റഫറൻസുകൾ
വർഗ്ഗം:കായിക താരങ്ങൾ - അപൂർണ്ണലേഖനങ്ങൾ വർഗ്ഗം:അമേരിക്കകാർ
ഹിഡിമ്പി അമ്പലം
ഹിമാചൽപ്രദേശിലെ മനാലി എന്ന സ്ഥലത്ത് സ്ഥിതിചെയ്യുന്ന ഒരു ക്ഷേത്രമാണ് ഹിഡിംബാദേവീ ക്ഷേത്രം. പ്രാദേശികമായി ധുങ്കാരി ക്ഷേത്രം, ഹിഡംബ ക്ഷേത്രം എന്നെല്ലാം ഈ ക്ഷേത്രം അറിയപ്പെടുന്നു. മഹാഭാരതകഥയിലെ സുപ്രധാന കഥാപാത്രങ്ങളിൽ  ഒരാളായ ഭീമന്റെ ഭാര്യ ഹിഡിംബീ ദേവിയാണ്  പ്രതിഷ്ഠ. ഹിമാലയ പർവതത്തിന്റെ അടിവാരത്തിൽ ദേവാരി വന വിഹാർ എന്നറിയപ്പെടുന്ന ദേവദാരു വനത്താൽ  ചുറ്റപ്പെട്ടിരിക്കുന്ന ഗുഹാക്ഷേത്രമാണ് ഇത്. ദേവതയുടെ പ്രതിരൂപമായി ആരാധിച്ചിരുന്ന ഒരു വലിയ പാറക്കല്ലിൽ പണിതതാണ് ഈ സങ്കേതം. 1553-ൽ മഹാരാജ ബഹദൂർ സിംഗ് ആണ് ഈ കെട്ടിടം നിർമ്മിച്ചത്.
External links
വർഗ്ഗം:ഹിമാചൽ പ്രദേശിലെ ക്ഷേത്രങ്ങൾ വർഗ്ഗം:ഇന്ത്യയിലെ ക്ഷേത്രങ്ങൾ
കുംബഡാജെ
കുംബഡാജെ കാസറഗോഡ് ജില്ലയിലെ മഞ്ചേശ്വരം താലൂക്കിൽപ്പെട്ട ഒരു ഗ്രാമമാണ്.
സ്ഥാനം
പഡ്റെ, നെട്ടണിഗെ, അദൂർ, ബെള്ളൂർ, കാറഡുക്ക, നെക്രാജെ, ഉബ്രംഗള, ബദിയഡുക്ക എന്നീ വില്ലേജുകൾ അതിരു പങ്കിടുന്നു.
ജനസംഖ്യ
India സെൻസസ്, കുംബഡാജെയിൽ 11532 ജനങ്ങളും അതിൽ, 5802 പുരുഷൻമാരും 5730 സ്ത്രീകളും ആകുന്നു.
അവലംബം
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
ഫസ്റ്റ് റാങ്ക്
കെ. കെ. വാസു രചിച്ച പുസ്തകമാണ് ഫസ്റ്റ് റാങ്ക്. "ഒരു ഗ്രാമീണ ബാലൻ വെല്ലുവിളികളെ അതിജീവിച്ച് പഠനത്തിൽ വിജയിയാവുന്ന കഥ. വിദ്യാർത്ഥികളിൽ ആത്മവിശ്വാസവും ആവേശവും ഉണർത്തുന്ന നോവൽ". കേന്ദ്ര സർക്കാർ അവാർഡും ഭീമ ബാലസാഹിത്യ അവാർഡും ലഭിച്ചിട്ടുള്ള ഈ നോവൽ മലയാളത്തിലെ തന്നെ ആദ്യത്തെ സ്ക്കൂൾ നോവലാണ്. ഈ പുസ്തകം പ്രസിദ്ധീകരിച്ചത് ചിന്ത പബ്ലിഷേഴ്സ് ആണ്.
ബാഴ്സ്ബോൾഡീയ
ഹദ്രോസറോയിഡ് കുടുംബത്തിൽ ഉള്ള വലിയ ദിനോസറുകളിൽ ഒന്നാണ് ബാഴ്സ്ബോൾഡീയ. ഇവ ജീവിച്ചിരുന്നത് അന്ത്യ ക്രിറ്റേഷ്യസ് കാലത്ത് മംഗോളിയയിൽ ആണ്. പ്രശസ്ത മംഗോളിയൻ പാലിയെന്റോളോജിസ്റ്റ്‌ ആയ ബാഴ്സ്ബോൾഡിന്റെ പേരാണ് ഇവയ്ക്ക്. ഫോസ്സിൽ ആയി കിട്ടിയിട്ടുള്ളത് നട്ടെലിന്റെ ഭാഗങ്ങളും, ഇടുപ്പിലെ എല്ലും കുറച്ചു വാരി എല്ലുകളും ആണ്. തലയോട്ടി കിട്ടാത്തത് കാരണം ഇവ തലയിലെ ആവരണം ഉള്ള കൂട്ടത്തിൽ ആണോ അല്ലയോ എന്ന് ഇപ്പോൾ പറയാൻ സാധിക്കയില്ല.
ശാരീരിക ഘടന
ഇരുകാലി ആയിരുന്നു ഇവ, എന്നാൽ ഭക്ഷണ സമ്പാദന സമയത്ത് നാലു കാലിലും സഞ്ചരിച്ചിരുന്നിരിക്കണം. താറാച്ചുണ്ടൻ ദിനോസർ ആയ ഇവ സസ്യങ്ങൾ അരച്ച് കഴിക്കുന്നവ ആയിരുന്നു.
2011ൽ നിർമിച്ച ഹദ്രോസറോയിഡേ കുടുംബ ശാഖയിൽ ഇവയെ ഉൾപെടുത്തിയിട്ടുണ്ട്.
അവലംബം
വർഗ്ഗം:ഏഷ്യൻ ദിനോസറുകൾ വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
ലിറ്റിൽ സീസർ
അവലംബം
വർഗ്ഗം:ഇംഗ്ലീഷ് ചലച്ചിത്രങ്ങൾ വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:1931- ലെ ചിത്രങ്ങൾ
പൊന്തിഫിക്കൽ ഓറിയന്റൽ ഇൻസ്റ്റിട്യൂട്ട്
ഉന്നത വിദ്യാഭ്യാസാർത്ഥം റോമിൽ സ്ഥാപിക്കപ്പെട്ടിരിക്കുന്ന ഒരു കത്തോലിക്കാ സ്ഥാപനമാണ് പൊന്തിഫിക്കൽ ഓറിയന്റൽ ഇൻസ്റ്റിറ്റ്യൂട്ട് (ഓറിയന്താലേ). പൗരസ്ത്യ ക്രൈസ്തവസഭകൾക്കായുള്ള ഉന്നത വിദ്യാഭ്യാസകേന്ദ്രം സ്ഥാപിക്കാനുള്ള പദ്ധതി കുറഞ്ഞത് ലിയോ പന്ത്രണ്ടാമൻ മാർപ്പാപ്പയുടെ കാലം മുതൽക്കുതന്നെ കത്തോലിക്കാസഭയുടെ കാര്യപരിപാടിയിൽ ഉൾപ്പെട്ടതായിരുന്നു. എന്നാൽ ഈ ലക്‌ഷ്യം സാക്ഷാത്കരിക്കപ്പെട്ടത് 1917-ൽ ബെനഡിക്റ്റ് പതിനഞ്ചാമൻ മാർപ്പാപ്പയുടെ (1914-1921) കാലത്താണ്. റോമിലെ പൊന്തിഫിക്കൽ ഗ്രിഗോറിയൻ സർവകലാശാലയുടെയും (1551 ൽ സ്ഥാപിതമായത്) റോമിലെതന്നെ പൊന്തിഫിക്കൽ ബിബ്ലിക്കൽ ഇൻസ്റ്റിറ്റ്യൂട്ടിന്റെയും (1909 ൽ സ്ഥാപിതമായി) സഹചരതയുടെ (കൺസോർഷ്യം) ഭാഗമാണ് ഓറിയന്താലേ. ഈ മൂന്ന് സ്ഥാപനങ്ങളുടെയും നടത്തിപ്പുകാർ ഈശോസഭക്കാർ (ജെസ്യൂട്ട്സ്) ആണ്. ഓറിയന്താലേ പരിശുദ്ധ സിംഹാസനത്തെ ആശ്രയിച്ചിരിക്കുന്നുവെങ്കിലും, അതിന്റെ ഭരണനേതൃത്വം ഭരമേല്പിക്കപ്പെട്ടിരിക്കുന്നതു ഈശോസഭയുടെ മേലാണ്. അതിനാൽ റോമിലെ പൗരസ്ത്യസഭകൾക്കുവേണ്ടിയുള്ള തിരുസംഘത്തിന്റെ തലവൻ ഓറിയന്റൽ ഇൻസ്റ്റിറ്റ്യൂറ്റിന്റെ അധ്യക്ഷൻ ആയിരിക്കുമ്പോൾ അതിന്റെ വൈസ് ചാൻസലർ ഈശോസഭയുടെ സുപ്പീരിയർ ജനറലാണ്. അതേസമയം ഇൻസ്റ്റിറ്റ്യൂറ്റിന്റെ അക്കാദമിക പരിപാടികൾക്ക് അംഗീകാരം നൽകുന്നത് റോമിലെ കത്തോലിക്കാ വിദ്യാഭ്യാസത്തിനുവേണ്ടിയുള്ള തിരുസംഘമാണ്.
മിഷൻ
ഒരു ഉന്നത വിദ്യാഭ്യാസ കേന്ദ്രമായ പൊന്തിഫിക്കൽ ഓറിയന്റൽ ഇൻസ്റ്റിറ്റ്യൂട്ടിന്റെ സവിശേഷ മിഷൻ പൗരസ്ത്യ സഭകളുടെ സേവനമാണ്. “അവരുടെ പാരമ്പര്യങ്ങളുടെ നിധികുംഭങ്ങളിൽ  സംരക്ഷിച്ചിരിക്കുന്ന അപാരമായ സമൃദ്ധിയെ” (ജിപി II, ഓറിയന്താലേ ലൂമെൻ 4) കുറിച്ച് പൗരസ്ത്യസഭകളെ ബോധ്യപ്പെടുത്താനും അതുപോലെതന്നെ വളരെക്കുറച്ചു മാത്രം ഗവേഷണം നടത്തപ്പെട്ടിട്ടുള്ള ഈ സമ്പത്തിനെക്കുറിച്ചു ലത്തീൻ പാശ്ചാത്യലോകത്തിനു അറിവ് പകരുന്നതിനുമാണ്. പൗരസ്ത്യസഭകളുടെ പാരമ്പര്യങ്ങളുമായി ബന്ധമുള്ളതും അവയുടെ ദൈവശാസ്ത്രം, ആരാധനക്രമം, സഭാപിതാക്കന്മാർ, ചരിത്രം, കാനോനിക നിയമം, സാഹിത്യം, ഭാഷ, ആത്മീയത, പുരാവസ്തു ഗവേഷണം, അതുപോലെ സഭൈക്യപരവും ഭൂരാഷ്ട്രതന്ത്രപരവുമായ വിഷയങ്ങളെകുറിച്ച് ഗവേഷണം നടത്തുകയും പഠിപ്പിക്കുകയും ഗ്രന്ഥങ്ങൾ പ്രസിദ്ധീകരിക്കുകയുമാണ് ഓറിയന്റൽ ഇൻസ്റ്റിറ്റ്യൂട്ടിന്റെ ലക്‌ഷ്യം. അക്കാദമിക് ബിരുദം നേരത്തെ കരസ്ഥമാക്കിയിട്ടുള്ള വിദ്യാർത്ഥികൾക്ക് അവരുടെ മതപരമായ ബന്ധമോ, പാശ്ചാത്യ-പൗരസ്ത്യ, കത്തോലിക്കാ-ഓർത്തഡോക്സ് ഭേദമോ അതുപോലെ മറ്റൊരു വ്യത്യാസവും കണക്കിലെടുക്കാതെ പൗരസ്ത്യ ക്രൈസ്തവികതയെക്കുറിച്ചും, അതിനോട് ബന്ധപ്പെട്ട സഭകൾ, ദൈവശാസ്ത്രം, ആത്മീയത, ആരാധനക്രമം, നിയമം, ചരിത്രം, സംസ്കാരം, മുതലായ വിഷയങ്ങളിൽ  അവരുടെ അറിവ് പരിപോഷിപ്പിക്കുവാനും ഓറിയന്താലെ ശ്രമിക്കുന്നു. ഇവിടുത്തെ വിദ്യാർത്ഥികളിൽ  പ്രധാനമായും വരുന്നത് പൗരസ്ത്യ സഭകൾ ഉൾക്കൊള്ളുന്ന രാജ്യങ്ങളിൽനിന്നുമാണ്: മധ്യപൂർവം, കിഴക്കൻ യൂറോപ്പ്, ആഫ്രിക്ക (ഈജിപ്ത്, എത്യോപ്യ, എറിത്രിയ), ഏഷ്യ (മെസൊപ്പൊട്ടേമിയ, കേരളം (ഇന്ത്യ)). അതുപോലെ യൂറോപ്പിൽ നിന്നും അമേരിക്കയിൽനിന്നും ധാരാളം വിദ്യാർത്ഥികളിൽ പൗരസ്ത്യ ക്രൈസ്തവികതയെകുറിച്ചു അറിയാനുള്ള താൽപ്പര്യത്തോടെ കടന്നു വരുന്നു. മേൽപ്പറഞ്ഞ ചില രാജ്യങ്ങളിൽ നിന്നുള്ള കുടിയേറ്റക്കാരുടെയും അഭയാർഥികളുടെയും പ്രളയത്തോടെ, പ്രവാസി സമൂഹങ്ങളിൽ നിന്നുള്ള വിദ്യാർത്ഥികളും വരുന്നു.
ആരംഭവർഷങ്ങൾ
ഓറിയന്താലേയുടെ ആദ്യത്തെ താൽക്കാലിക ആസ്ഥാനം അപ്പസ്തോലിക കൊട്ടാരം വത്തിക്കാൻ, ഡീ കൺവെർട്ടെൻഡി സത്വരം, സ്‌കോസാകവല്ലി സത്വരം എന്നിവയ്ക്ക് തൊട്ടടുത്തായിരുന്നു. ഇത് പിന്നീട് വിയ ദെല്ല കോൺസിലിയാട്സീയോണെയിലേക്ക് മാറി. . പിന്നീട് ഇന്നത്തെ പൊന്തിഫിക്കൽ ബിബ്ലിക്കൽ ഇൻസ്റ്റിറ്റ്യൂട്ടിന്റെ പരിസരത്തേക്ക് (വിയ ദെല്ല പില്ലോത്ത, 25), ഇൻസ്റ്റിറ്റ്യൂട്ട് 1926 വരെ ഹ്രസ്വമായി പുനഃസ്ഥാപിച്ചു. അതെ വർഷം ഇന്നത്തെ സ്ഥിര ആസ്ഥാനമായ സാന്ത മരിയ മജോരെ, 7-ലേക്ക് ഓറിയന്താലേ മാറ്റി സ്ഥാപിക്കപ്പെട്ടു. . റോമിലെ ദേവാലയങ്ങളിൽ വച്ച് സാന്ത മരിയ മജോരെ ബസിലിക്ക പൗരസ്ത്യസഭകളെ വളരെ അടുത്ത് പ്രതിബിംബിക്കുന്നു. ഈ ദേവാലയത്തിലെ പ്രസിദ്ധമായ ഖചിതപ്പണികൾ സിക്സ്തൂസ് മൂന്നാമൻ മാർപ്പാപ്പയുടെ (432-440) കാലത്തു മൂന്നാം എഫെസോസ്‌ കൗൺസിൽ (431) സംഘടിപ്പിക്കുവാൻ വേണ്ടി ഒരുക്കിയവയാണ്. ഈ ചിത്രങ്ങൾ യേശുക്രിസ്തുവിനെ ഒരു "ആൾ" ആയി ഊന്നിപ്പറയുന്നു. ഇതിനു ആധാരമായുള്ളതു യേശുവിന്റെ അമ്മയായുള്ള മറിയമായ ദൈവമാതാവ്, അല്ലെങ്കിൽ ഗ്രീക്കുകാർ മറിയത്തെ അഭിസംബോധന ചെയ്യുന്ന തെയോതോക്കോസ്, ആണ്. ഈ ബസിലിക്കയിൽ പുൽത്തൊഴുത്തിന്റെ തിരുശേഷിപ്പ് ഉള്ളതിനാൽ ആരാധനാക്രമപരമായി ഈ ദേവാലയം അറിയപ്പെടുന്നത് "ആദ് പ്രേസേപ്പേ" (ad Praesepe), അല്ലെങ്കിൽ പുൽക്കൂടിന്റെ ദേവാലയം എന്നാണ്. അതിനുപരിയായി 869-കളുടെ അവസാനം സ്ളാവുകാരുടെ അപ്പോസ്തോലരായ വിശുദ്ധ സിറിലും മെതോഡിയസും ഈ ദേവാലയത്തിൽ അവരുടെ ആരാധനാ പുസ്തകങ്ങൾ നിക്ഷേപിച്ചു. ഇത് സൂചിപ്പിക്കുന്നത് മാർപ്പാപ്പയുടെ അനുമതിയോടെ ഒരാൾക്ക് സ്ളാവ് പശ്ചാത്തലത്തിലുള്ള ആരാധനക്രമം കൊണ്ടാടുവാൻ സാധിക്കും എന്നതാണ്. അതേസമയം ഓറിയന്താലേയുടെ എതിർവശത്തുള്ള വഴിയിൽ സാന്താ പ്രസെദേ ബസിലിക്ക നിലകൊള്ളുന്നു. ഈ ദേവാലയത്തിലെ കരോളിൻജിയാൻ ഖചിതപ്പണികൾ വിഗ്രഹഭഞ്ജനത്തിനെതിരെയുള്ള വി. പാസ്കൽ ഒന്നാമൻ മാർപ്പാപ്പയുടെ സംഘർഷങ്ങൾ അനുസ്മരിപ്പിക്കുന്നു. ഈ ദേവാലയത്തിന്റെ നിർമ്മിതി തുടരുമ്പോൾ ആണ് (817) പൗരസ്ത്യ നാട്ടിൽ വിഗ്രഹഭഞ്ജനം പൊട്ടിപ്പുറപ്പെട്ടത് എന്ന് ഓർക്കുക. ഇതിനു സമീപം കാണപ്പെടുന്ന ഒരു ഖചിത ഫലകം വി. മെതോഡിയസിന്റെ സഹോദരനായ, ഇവിടെ 869 ൽ മരണമടഞ്ഞ, വി. സിറിളിന്റെ ഓർമ്മകളെ തിരിച്ചു കൊണ്ടുവരുന്നു. ഓറിയന്താലേ ഉൾപ്പെടുന്ന കെട്ടിടത്തിന്റെ ഭാഗമായി എല്ലാ പൗരസ്ത്യരുടെയും പ്രിയങ്കരനായ വി. അന്തോണി (ഈജിപ്തിലെ അന്തോനീസു) യുടെ ദേവാലയം സ്ഥിതി ചെയ്യുന്നു. വിശുദ്ധൻ റോമിൽ പ്രശസ്തനാണ്. ഈ ദേവാലയത്തിൽ വച്ചാണ് ആദ്യ കാലങ്ങളിൽ മൃഗങ്ങളെ ആശീർവദിക്കുന്ന ചടങ്ങു നടന്നിരുന്നത്. പൊന്തിഫിക്കൽ റഷ്യൻ കോളേജ്  1929-ൽ പയസ് പതിനൊന്നാമൻ മാർപ്പാപ്പായാൽ (1921-1939) സ്ഥാപിക്കപ്പെട്ടതിനു ശേഷം, ഈ ദേവാലയത്തിന്റെ ഭരണച്ചുമതല നിർവ്വഹിക്കുന്നത് കോളേജിലെ അന്തേവാസികളായ ഈശോസഭക്കാരാണ്. .ചുരുക്കത്തിൽ പലതരത്തിലും അർത്ഥസമ്പുഷ്ടമായ ഒരു സ്ഥാനത്താണ് ഓറിയന്താലേ സ്ഥിതിചെയ്യുന്നത്.
ആദ്യ ശതാബ്ദം
ആരംഭത്തിൽ ഓറിയന്താലേ സ്ഥാപിക്കപ്പെട്ടത് പൗരസ്ത്യസഭയുടെ തിരുസംഘത്തിനു അനുബന്ധമായ ഒരു സ്ഥാപനമായിട്ടാണ്. പക്ഷെ 1967-ൽ ഇതിന്റെ നാമധേയം പൗരസ്ത്യ സഭകൾക്കുവേണ്ടിയുള്ള തിരുസംഘം എന്നായി പരിവർത്തനം ചെയ്യപ്പെട്ടു. പരിശുദ്ധ സിംഹാസനത്തിന്റെ ഈ തിരുസംഘവുമായി ബന്ധപ്പെടുത്താതെ ഓറിയന്താലേയുടെ ലക്ഷ്യവും മിഷനും മനസ്സിലാകുക അസാധ്യമാണ്. മറ്റൊരുതരത്തിൽ പറഞ്ഞാൽ, എങ്ങനെയാണ് 1917-ലെ ഒന്നാം ലോകമഹായുദ്ധത്തിന്റെ പശ്ചാത്തലത്തിൽ ഓറിയന്താലേ സ്ഥാപിക്കപ്പെട്ടത് എന്നതിനും വിശദീകരണം ഈ വസ്തുതയാണ്. എന്താണ് ഓറിയന്താലേയുടെ സ്ഥാപനത്തിന്റെ പശ്ചാത്തലം? 1774-ൽ റഷ്യക്കാർ ഓട്ടൊമനികളെ പരാജയപ്പെടുത്തി (അന്വേഷിക്കുക: കുട്ചുക്-കൈനാജി ഉടമ്പടി). 1798-ൽ നെപ്പോളിയൻ ഈജിപ്തിൽ പ്രവേശിച്ചതോടെ പൗരസ്ത്യലോകത്തെ പ്രതിസന്ധി മൂർദ്ധന്യത്തിലായി. മറ്റൊരുവിധത്തിൽ പറഞ്ഞാൽ, ഓട്ടൊമൻ സാമ്രാജ്യത്തിന്റെ അസ്തമയത്തിനു ശേഷം സാമ്രാജ്യത്തിനു കീഴിൽ ഉണ്ടായിരുന്ന ദശലക്ഷം ക്രൈസ്തവരുടെ ഭാവി എന്താകും എന്ന ചോദ്യം ഈ സാഹചര്യത്തിൽ ഉയർന്നു വന്നു. ഈ ചോദ്യം 1893-ൽ ജറുസലേമിൽ നടന്ന വി. ബലിയെകുറിച്ചുള്ള സമ്മേളനത്തിൽ ചർച്ചചെയ്യപ്പെട്ടു. പൗരസ്ത്യ കത്തോലിക്കാസഭയുടെ പാത്രിയാക്കീസുമാർ സമ്മേളനത്തിൽ മാർപ്പാപ്പയുടെ പ്രതിനിധിയായ കർദ്ദിനാൾ ബെനുവ ലാൻജിനിയോസിൻറെ മുൻപിൽ ഈ പ്രശ്‌നം അവതരിപ്പിച്ചു. കർദ്ദിനാൾ ഈ വിഷയം മാർപ്പാപ്പയുടെ ശ്രദ്ധയിൽ കൊണ്ടുവന്നു. തൽഫലമായി ലിയോ പതിമൂന്നാമൻ പൗരസ്ത്യ കത്തോലിക്കാ പാത്രിയാർക്കീസുമാരുടെ ഒരു സമ്മേളനം വിളിച്ചുകൂട്ടി (1894). തുടർന്ന് അപ്പസ്തോലിക ലേഖനമായ ഓറിയെന്താലിയും ദിഗ്‌നിതാസ് , എന്നപേരിലുള്ള പൗരസ്ത്യ കത്തോലിക്കരുടെ മാഗ്നാ കാർത്ത എഴുതപ്പെട്ടു. 1917-ലെ ഫെബ്രുവരി വിപ്ലവത്തിൽ സംഭവിച്ച റഷ്യൻ സാമ്രാജ്യത്തിന്റെ പതനത്തോടും  അതുപോലെതന്നെ ഓട്ടോമൻ സാമ്രാജ്യത്തിന്റെ അസ്തമയത്തോടും പ്രതികരിക്കാൻ മാർപ്പാപ്പ തീരുമാനിച്ചു. . മുൻ പൗരസ്ത്യ തിരുസംഘത്തെ സംബന്ധിച്ച മോത്തു പ്രോപ്രിയോ "പ്രോവിദെന്തിസ് ദേയ്", (1.05.1917), പ്രസിദ്ധീകരിച്ചതിലൂടെ മാർപ്പാപ്പ പൗരസ്ത്യ തിരുസംഘം സ്ഥാപിച്ചു. മറ്റൊരു മോത്തു പ്രോപ്രിയോ ആയ "ഓറിയൻതാലിസ് കാതോലിസിസ്" പ്രകാരം  (15.10.1917), മാർപ്പാപ്പ ഓറിയൻതാലേ സ്ഥാപിച്ചു. . പുതിയ തിരുസംഘത്തിന്റെ മേൽചുമതല മാർപ്പാപ്പയിൽ തന്നെ നിക്ഷിപ്തമായിരുന്നു. തിരുസംഘത്തിന്റെ തലവൻ അതിനാൽ കർദ്ദിനാൾ പദവിയുള്ള ഒരു സെക്രട്ടറി ആയിരുന്നു (അവലംബം: 1917-ലെ പിയോ-ബെനെടെക്റ്റിൻ 257-ആം കാനോന കോഡെക്സ് ഇയൂറിസ് കാനോനിച്ചി ഇത് വ്യക്തമാക്കുന്നു). സ്ഥാപനത്തിന്റെ മൂന്നു വർഷങ്ങൾക്കു ശേഷം ബെനഡിക്ട് പതിനഞ്ചാമൻ ക്വവോദ് നോബിസ് ഇൻ കോൺതെന്തോ എന്ന അപ്പസ്തോലിക ഭരണഘടനയിലൂടെ ബിരുദങ്ങൾ നൽകാനുള്ള അവകാശം ഓറിയൻതാലേക്കു നൽകി. .ആരംഭം മുതൽ ആഴത്തിലുള്ള സാധ്യതകൾ ഉള്ള ഒരു പൗരസ്ത്യ ഗ്രന്ഥാലയം വേണമെന്നു മാർപ്പാപ്പ നിർബന്ധം പിടിച്ചിരുന്നു.
ഇരുപത്തിയൊന്നാം നൂറ്റാണ്ട്
അക്കാദമിക ഗവേഷണത്തിന്റെ നൂതന ശൈലികൾക്കനുസൃതമായി ഇവിടുത്ത ഗ്രന്ഥാലയം അനുരൂപപ്പെടുത്തിയിട്ടുണ്ട്. പുതിയ ശീതീകരണ സംവിധാനം, എൽ. ഇ. ഡി. വെളിച്ചം, ആധുനിക ശബ്ദക്രമീകരണ സംവിധാനം അതിനുപരി കൂടുതൽ ഡിജിറ്റലൈസ്‌ഡ്‌ ഗവേഷണ ഉപാധികൾ എന്നിവ ഈ ആധുനികവൽക്കരണത്തിന്റെ ഭാഗങ്ങളാണ്. ഓറിയൻതാലേയുടെ ശതാബ്ദി (1917-2017) ആഘോഷങ്ങളുടെ ഭാഗമായി ഫ്രാൻസിസ് മാർപ്പാപ്പ 2017 ഒക്ടോബർ 12-നു ഇൻസ്റിറ്യൂട്ട് സന്ദർശിച്ചു. അദ്ദേഹത്തിന്റെ ഉദാരമനസ്സോടുകൂടിയുള്ള സംഭാവനകൾ ഓറിയൻതാലേയുടെ വിപുലമായ പുനർനിർമ്മാണത്തിനു വഴിയൊരുക്കിയിട്ടുണ്ട്; അധ്യാപകർക്ക് വേണ്ടിയുള്ള ആധുനിക ഓഫീസുകൾ, വിദ്യാർത്ഥികൾക്ക് വേണ്ടിയുള്ള ഭക്ഷണശാല, അതുപോലെതന്നെ ഫാക്കൽറ്റിക്കും വിദ്യാർത്ഥികൾക്കും വേണ്ടിയുള്ള വിശ്രമമുറികൾ എന്നിവ വിപുലീകരണത്തിന്റെ ഉദാഹരണങ്ങളാണ്. ജി സ്യൂട്ട് സംവിധാനവും അതുപോലെ ഗൂഗിൾ ഫോർ എഡ്യൂക്കേഷനും  ഓറിയൻതാലേ പ്രാവർത്തികമാക്കിയപ്പോൾ ഇന്റർനെറ്റ് സേവനം ഒരു ഗിഗാ ബൈറ്റിലേക്കു ഉയർത്തുകയും ചെയ്തിട്ടുണ്ട്. ഇത് ഓൺലൈൻ ആയി കോൺഫറൻസുകൾ പ്രസരണം ചെയ്യാനും ഗൂഗിൾ ഹാൻഡ്ഔട്ടിന്റെ സഹായത്തോടെ ഇവിടുത്തെ ക്‌ളാസുകളും കോൺഫറൻസുകളും ഓൺലൈൻ ആയി നൽകുവാനും ഉള്ള സാധ്യത തുറന്നു. അതുപോലെ ക്‌ളാസ്മുറികളിലെ ശബ്ദ വെളിച്ച സംവിധാനങ്ങൾ ആധുനിക ഡിജിറ്റൽ പെഡഗോജിക്കൽ തലത്തിലേക്ക് നവീകരിക്കപ്പെട്ടിട്ടുണ്ട്.
ഗ്രന്ഥാലയം
ഇൻസ്റ്റിറ്റിയൂട്ടിന്റെ പൊന്തിഫിക്കൽ ഗ്രന്ഥാലയത്തെ ഓറിയൻതാലേയുടെ മർമ്മം എന്ന് വിശേഷിപ്പിക്കാവുന്നതാണ്. ഇത് ലോകത്തിലെ തന്നെ ഏറ്റവും നല്ല രീതിയിൽ സജ്ജമാക്കിയിട്ടുള്ള പൗരസ്ത്യ ക്രൈസ്തവികതയെ സംബന്ധിച്ച ഒരു ഗ്രന്ഥാലയമാണ്. സോവിയറ്റ് യൂണിയന്റെ ആദ്യത്തെ വർഷങ്ങളിൽ തിരസ്കരിക്കപ്പെട്ട കുറേയധികം പുസ്തകങ്ങൾ ഓറിയൻതാലേ ഗ്രന്ഥാലയത്തിലേക്കു കൊണ്ടുവന്നിട്ടുണ്ട്. ഉദാഹരണത്തിന് പ്രവദ കളക്ഷൻ ആകമാനം ഇത്തരം പുസ്തകങ്ങളുടെ ശേഖരമാണ്. 1987-ലെ തന്റെ സന്ദർശനത്തിന് ശേഷം ജോൺ പോൾ രണ്ടാമൻ മാർപ്പാപ്പ ലൈബ്രറിയുടെ വിസ്തീർണ്ണം വിപുലമാക്കിയിരുന്നു. ഗ്രന്ഥാലയത്തിന്റെ തന്നെ ഭാഗമായ "ഔള മാഞ" എന്ന കോൺഫറൻസ് ഹാൾ ശതാബ്ദി ആഘോഷങ്ങളോടനുബന്ധിച്ചു 2017 -ൽ നവീകരിക്കപ്പെട്ടു. ആലങ്കാരികമായി പറഞ്ഞാൽ പ്രശ്നസങ്കീർണവും അതേസമയം സൂക്ഷ്മമായി കൈകാര്യം ചെയ്യേണ്ടതുമായ വിഷയങ്ങളെപ്പറ്റി അന്തർദ്ദേശീയ ചർച്ചകൾ സംഘടിപ്പിക്കുവാനുള്ള ഒരു "സുരക്ഷിത ഇട"മാണ് ഈ കോൺഫറൻസ് ഹാൾ. സിറിയൻ പ്രശ്നം, സഭാ-സ്വയംഭരണവുമായി ബന്ധപ്പെട്ട വിഷയങ്ങൾ, വംശഹത്യ, അഹിംസ, തുടങ്ങിയ വിഷയങ്ങളിൽ ഇമാമുമാരും, നയതന്ത്രഞ്ജരും, പാത്രിയാക്കാമാരും, കർദ്ദിനാള്മാരും അതുപോലെതന്നെ സാധാരണക്കാരും ഇവിടുത്തെ കോൺഫറൻസുകളിൽ പങ്കെടുത്തിട്ടുണ്ട്.
വകുപ്പുകളും ഭാഷകളും
ഒരു ഇൻസ്റ്റിറ്റ്യൂട്ട് എന്ന തലത്തിൽ ഓറിയൻതാലേക്കു രണ്ടു ഫാക്കൽറ്റി വിഭാഗങ്ങളെ ഉള്ളൂ: ഒന്ന്, സഭാശാസ്ത്ര വിഷയങ്ങൾക്കുവേണ്ടിയുള്ളതും, രണ്ടാമത്തേത് പൗരസ്ത്യ കാനോനിക നിയമം സംബന്ധിച്ചതും. ആരംഭകാലഘട്ടത്തിൽ ഇവിടെ ഒരു ഫാക്കൽറ്റി മാത്രമേ ഉണ്ടായിരുന്നുള്ളു. അത് ബെനഡിക്ട് പതിനഞ്ചാമന്റെ സ്ഥാപന ചാർട്ടറിൽ (1917) സൂചിപ്പിച്ചിരുന്ന പാഠ്യപദ്ധതി ഉൾക്കൊള്ളുന്നതായിരുന്നു. ഇതിൽ ദൈവശാസ്ത്രം, അതിൽ ഉൾപ്പെടുന്ന ആദ്ധ്യാമികത, ആരാധനക്രമം, കാനോനിക നിയമം, അതിനോടൊപ്പം പുരാവസ്തുശാസ്ത്രം തുടങ്ങി ഉപ ശാസ്ത്രങ്ങൾ ആയ  കല, സംസ്കാരം, ചരിത്രം എന്നിവയും ഉൾപ്പെടുന്നതായിരുന്നു. ഈ പാഠ്യപദ്ധതിയിൽ ഭാഷകൾക്ക് പ്രഥമ സ്ഥാനമുണ്ട്. ഇറ്റാലിയന് പുറമെ, പുരാതന ഗ്രീക്ക്, സിറിയക്, റഷ്യൻ, സഭാ-സ്ലാവോണിക് തുടങ്ങിയ ഭാഷകളുടെ പഠനം പ്രധാനമാണ്. അർമേനിയനും കോപ്റ്റിക്, എത്തിയോപ്യൻ, ജോർജിയൻ ഭാഷകളും ഇവിടുത്തെ പാഠ്യപദ്ധതിയിൽ പെടുന്നു. ഈയടുത്ത കാലത്തായി ആധുനിക ഗ്രീക്കും റൊമാനിയൻ ഭാഷയും കൂട്ടിച്ചേർക്കപ്പെട്ടിട്ടുണ്ട്. ആധുനിക ഗ്രീക്ക് നാല് തലങ്ങളിലായി നൽകപ്പെടുന്നു. വിഷയം പൂർത്തിയാക്കുന്നവർ ഗ്രീക്ക് സർക്കാരിന്റെ ഡിപ്ലോമ കരസ്ഥമാക്കുന്നു. കാനോൻ നിയമവിദ്യാർത്ഥികൾക്കു അനുപേക്ഷണീയമായ ലത്തീൻ ഭാഷയും ഇവിടെ നൽകപ്പെടുന്നു. നന്നായി സജ്ജമാക്കിയ ഒരു ഇറ്റാലിയൻ ഭാഷ അധ്യയന പരിപാടി പാഠ്യ പദ്ധതിയിലെ ഒരുക്ക വർഷത്തിലെ പ്രധാന സവിശേഷതയാണ്.
1971 -ലാണ് ഇവിടുത്തെ ഫാക്കൽറ്റി വിഭജിച്ചു കാനോൻ നിയമത്തിനു വേണ്ടി പ്രത്യേക വകുപ്പ് സ്ഥാപിതമാകുന്നത്. ഭാഗീകമായി ഇതിനു പശ്ചാത്തലം ഒരുക്കിയത് പൗരസ്ത്യ കാനോൻ നിയമത്തിന്റെ പരിഷ്കരണവും അതിനോട് ബന്ധപ്പെട്ട നിയമാവലിയുമാണ്. ഈ കമ്മീഷന്റെ സെക്രട്ടറി ഫാ. ഇവാൻ ഷുഷേക്ക് (1924-2004) ആയിരുന്നു. ഓറിയൻതാലേയും അതിലെ കാനോൻ നിയമത്തിന്റെ അധ്യാപകരും, നിയമാവലിയുടെ  വിപുലപ്പെടുത്തൽ പ്രക്രിയയുടെ കേന്ദ്രമായി സേവനം ചെയ്തു വരുന്നു. ലോകമാസകലം കത്തോലിക്കരും പൗരസ്ത്യ  ഓർത്തഡോക്സ്‌ സഭക്കാരും ഉപയോഗിക്കുന്നത് ഈ നിയമാവലിയാണ്.
പ്രസിദ്ധീകരണങ്ങൾ
ബിരുദ ബിരുദാന്തര ബിരുദങ്ങൾക്കു വേണ്ടിയുള്ള അധ്യയനത്തിനു പുറമെ ഓറിയൻതാലേ അതിന്റെ പ്രസിദ്ധീകരണങ്ങൾക്കു പ്രസിദ്ധമാണ്. 1923-ലാണ്  ഓറിയൻതാലിയ ക്രിസ്ത്യാന യുടെ ആദ്യലക്കം പുറത്തിറങ്ങുന്നത്. നൂറു വാള്യങ്ങൾ പ്രസിദ്ധീകരിച്ചു കഴിഞ്ഞപ്പോൾ 1934-ൽ ഈ പംക്തി വിഭജിക്കപ്പെട്ടു. പ്രധാനമായും ഏക വിഷയ പ്രബന്ധങ്ങൾക്കു വേണ്ടി  ഓറിയൻതാലിയ ക്രിസ്ത്യാന അനാലെക്ത്താ, അതുപോലെ  ലേഖനങ്ങൾക്കും പുസ്തക നിരൂപണങ്ങൾക്കുമായി ഓറിയൻതാലിയ ക്രിസ്ത്യാന പെരിയോഡിക്ക. ഈ പ്രസിദ്ധീകരണങ്ങളിൽ അതത് വിഷയങ്ങളിലെ പ്രഗല്ഭർ ആണ് എഴുതുന്നത്. അതുപോലെ തന്നെ വിവിധ ഗ്രന്ഥാലയങ്ങൾ ഈ പ്രസിദ്ധീകരണങ്ങളുടെ വരിക്കാരാണ്. 1990-ൽ പൗരസ്ത്യ സഭകൾക്കുവേണ്ടിയുള്ള കാനോൻ നിയമത്തിന്റെ (സി സി ഇ ഓ) പ്രസിദ്ധീകരണത്തിന് ശേഷം കാനോൻ നിയമത്തിലെ ഏകവിഷയ പ്രബന്ധങ്ങൾക്കു വേണ്ടി ഒരു പുതിയ പംക്തി തുടങ്ങാൻ തീരുമാനിച്ചു. ഇതിന്റെ ആദ്യ ലക്കം 1992-ൽ കാനോനിക്ക എന്ന പേരിൽ പുറത്തിറങ്ങി. . അൽഫോൻസ് റേസ്  1939-ൽ തുടങ്ങിയ  അനഫോറെ ഓറിയൻതാലേയുടെ ക്രിട്ടിക്കൽ പതിപ്പുകൾ ക്രൈസ്തവ പൗരസ്ത്യ ലോകത്തിന്റെ മറഞ്ഞിരുന്ന നിധികളിൽ ഒന്നു പുറത്തു കൊണ്ടുവന്നു. ഇത് ഓറിയൻതാലേയിലെ സുപ്രസിദ്ധ ലിറ്റർജിസ്റ്റ് ആയിരുന്ന പ്രൊഫസർ റോബർട്ട് റ്റാഫ്ട് എസ്. ജെ. തുടർന്നു. വില്യം മകോമ്പർ പ്രസിദ്ധീകരിച്ച ഏറ്റവും പുരാതന രേഖയായ അദ്ദായിയുടെയും മാറിയുടെയും അനാഫൊറ  2001-ൽ വിശ്വാസത്തിന്റെ തിരുസംഘത്തിനു കാതലായ സഹായിയായി. ആ വർഷമാണ്  സ്ഥാപന വചനങ്ങൾ ഇല്ലാത്ത ഒരു അനാഫൊറയുടെ ഓർത്തോഡോക്സിയും മൂല്യവും അംഗീകരിക്കപ്പെട്ടത്. .
ശ്രദ്ധേയമായ നേട്ടങ്ങൾ
സി സി ഇ ഓ സിംഹഭാഗവും തയ്യാറാക്കപ്പെട്ടതു ഓറിയൻതാലേയിൽ ആണ്. പൗരസ്ത്യരെ സംബന്ധിച്ചു ഇത് വളരെ പ്രധാനപ്പെട്ടതാണ്, കാരണം അവരുടെ വ്യക്തിസഭകളുടെ നിയമങ്ങൾക്കനുസരിച്ചു തുടർ പഠനങ്ങൾക്ക് വഴിയൊരുക്കാൻ ഇത് ഇടയാക്കി. അതുകൂടാതെ കിഴക്കിന്റെ ഓരോ സുയി യൂറീസ് സഭകൾക്കും അവരുടേതായ പ്രത്യേക നിയമാവലി രൂപപ്പെടുവാൻ ഇത് വഴികാട്ടിയായി. ഫ്ലോറൻസു കൗൺസിൽ (1438-1445) സംബന്ധിച്ച ഒരു ക്രിട്ടിക്കൽ പതിപ്പ് പൗരസ്ത്യ സഭാശാസ്ത്രങ്ങളുടെ വിഭാഗത്തിലെ അധ്യാപകർ തയ്യാറാക്കിയത് മറ്റൊരു വലിയ നാഴികകല്ലാണ്. . ഇത് 1947-ൽ അർമേനിയൻ കാതോലിക്ക റീത്തിൽ കടന്നു കൂടിയ ലത്തീനീകരണത്തിൽ നിന്നും പ്രാദേശിക സഭയെ മോചിപ്പിക്കാൻ പയസ് പന്ത്രണ്ടാമൻ മാർപ്പാപ്പയെ പ്രേരിപ്പിച്ചു. . മറ്റൊരു പ്രധാനപ്പെട്ട സംഭാവന ആറു വാള്യങ്ങളിലായി പ്രസിദ്ധീകരിക്കപ്പെട്ട വി. ക്രിസോസ്റ്റോമിന്റെ ആരാധനാക്രമമാണ്. ഇത് കൂടാതെ മറ്റു സംഭാവനകൾ താഴെ പറയുന്നു: പൗരസ്ത്യ ക്രൈസ്തവികയെ സംബന്ധിച്ച നിഘണ്ടു;  ഒൻപതു മുതൽ പതിമൂന്നാം നൂറ്റാണ്ടു വരെയുള്ള സിറിയൻ രേഖകളുടെ ഭാഷ്യസഹിതമുള്ള തർജ്ജമ; അർമേനിയൻ പ്രശ്നസംബന്ധിയായ (1894-1925) വത്തിക്കാൻ രേഖകളുടെ ഏഴു വാള്യങ്ങൾ, കൽദായ-അസ്സീറിയ പ്രശ്‍നം  (1908-1938)സംബന്ധിച്ച വാള്യങ്ങൾ; ഭാഷ്യസഹിതമുള്ള 150 എത്യോപ്യൻ കൈയെഴുത്തു പ്രതികളുടെ പട്ടിക; ഖചിതരേഖകൾ, ചുമർച്ചിത്രങ്ങൾ, ഏഷ്യ മൈനറിലെ ആദ്യകാല ക്രൈസ്തവ വാസ്തുവിദ്യ എന്നീ വിശദമായ പുരാവസ്തു പഠനങ്ങൾ ഉൾപ്പെടെ.
ശ്രദ്ധേയരായ അധ്യാപകർ
ഗുയിയേം ദേ ജേർഫനിയോൺ, എസ്. ജെ. പ്രസിദ്ധമായ തന്റെ പഠനങ്ങൾ പുരാവസ്തുഗവേഷണത്തിലും അതുപോലെ ശിലകളിൽനിന്നും മെനഞ്ഞെടുത്ത കപ്പഡോസിയ ദേവാലയങ്ങളെക്കുറിച്ചും നടത്തി. . മാർസൽ വില്ലെർ എസ്. ജെ. ഓറിയൻതാലേയിൽ സഭാപിതാക്കന്മാർ എന്ന വിഷയം പഠിപ്പിച്ചത് കൂടാതെ സുപ്രസിദ്ധമായ Dictionnaire de Spiritualité എന്ന കൃതിയുടെ സ്ഥാപകരിൽ ഒരാളായി. അദ്ദേഹത്തിന്റെ പിൻഗാമിയായ Irenée Hausher (റഷ്യൻ ആദ്ധ്യാത്‌മിക ദൈവശാസ്ത്രത്തിന്റെ ശ്രദ്ധേയനായ വക്താവ് ആയിരുന്ന കർദ്ദിനാൾ തോമസ് സ്‌പീഡ്‌ലീക്, എസ്. ജെ. രേഖപ്പെടുത്തിയത് അനുസരിച്ചു) പൗരസ്ത്യ ആദ്ധ്യാത്‌മിക ശാസ്ത്രത്തിന്റെ പഠനങ്ങൾക്ക് പുതിയ മാനങ്ങൾ നൽകി. ഹുവാൻ മാഥെയൊസ്‌ എസ്. ജെ. ഓറിയൻതാലേയിൽ മാഥെയൊസ്‌ സ്‌കൂൾ ഓഫ് കംപാരറ്റീവ് ആരാധനാക്രമ ദൈവശാസ്ത്രം സ്ഥാപിച്ചു. . ജർമ്മൻ സഭാചരിത്രകാരനായ ഗെഓർഗ് ഹോഫ്മാൻ എസ്. ജെ. ഫ്ലോറൻസു കൗൺസിൽ രേഖകളുടെ പ്രസിദ്ധീകരണത്തിൽ വലിയ പങ്കു വഹിച്ചു.
മിഗുവേൽ അരാൻസ് എസ്. ജെ തുടങ്ങിയ പ്രമുഖരായ ലിറ്റർജിസ്റ്റുകളുടെ തലമുറയുടെ കർമഭൂമി ആയിരുന്നു ഓറിയന്താലേ. സമീർ ഖാലിൽ സമീർ എസ്. ജെ. അറബ്-ക്രൈസ്തവ സാഹിത്യത്തെ മുഖ്യധാരയിലേക്ക് കൊണ്ടുവന്നു. ഗുസ്റ്റാവ്‌ വെറ്റെർ എസ്. ജെ. മാർക്സിസത്തെ സംബന്ധിച്ച ഒരു ആഗോളതലത്തിലെ വിദഗ്ദ്ധൻ ആയിരുന്നു. പ്ലാസിഡ് പൊടിപ്പാറ സി. എം. ഐ., മാർത്തോമ്മാ ക്രിസ്ത്യാനികളെ സംബന്ധിച്ച പഠനങ്ങൾക്കു വഴികാട്ടിയായി.
ശ്രദ്ധേയരായ  പൂർവ്വവിദ്യാർത്ഥികൾ
കർദ്ദിനാളന്മാരുടെ പേരുകൾ താഴെ പറയുന്നു:
പ്രശസ്തരായ വിദ്യാർത്ഥികളുടെ പട്ടിക ആരംഭിക്കുന്നത് രക്തസാക്ഷിയും നിക്കോപോളിസിലെ ബിഷപ്പും ആയിരുന്ന വാഴ്ത്തപ്പെട്ട എവുജിൻ ബോസ്സിൽക്കോഫിൽ ആണ്. 2013 ഏപ്രിലിൽ രണ്ടു പൂർവ്വവിദ്യാർത്ഥികളായ ഓർത്തഡോക്സ്‌ ബിഷപ്പുമാർ സിറിയയിലെ ആലെപ്പോയിൽ തട്ടിക്കൊണ്ടു പോകപ്പെട്ടു. ഗ്രീക്ക് ഓർത്തഡോക്സ്‌ ബിഷപ്പ് പോൽ യാസിഗിയും സിറിയൻ ഓർത്തഡോക്സ്‌ ബിഷപ് മാർ ഗ്രീഗോറിയോസ് യോഹാന്നാ ഇബ്രാഹിമും ആയിരുന്നു അവർ. അവർ എവിടെയുണ്ട് എന്നത് ഇന്നും അജ്ഞാതമാണ്. മറ്റു ശ്രദ്ധേയരായ വിദ്യാർത്ഥികൾ താഴെപ്പറയുന്നവരാണ്: എൻഗേൽബെർത്ത് കിർഷ്ബാഉം എസ്, ജെ (പുരാവസ്തു ഗവേഷകൻ); റോബർട്ട് മുറയ്‌, എസ്. ജെ, സിറിയക് പണ്ഡിതൻ; അലസ്സാൻഡ്രോ ബൗസനി, ഇസ്ലാം പണ്ഡിതൻ; ഹാൻസ്-ജോവാകിം ഷുൽട്സ്, ലിറ്റർജിസ്റ്റ് ; ലാംബെർത് ബ്യൂഡിയൻ, ഓ. എസ്. ബി. . രണ്ടാം ലോക മഹായുദ്ധ കാലത്തു നാസികൾ വെടിവച്ചു കൊന്ന യുവേസ് ദേ മോണ്ട്ചെയൂൾ  എസ്. ജെ. (1900-1942)  എന്ന ദൈവവിജ്ഞാനീയൻ ഓറിയൻതാലേയിലെ മുൻ വിദ്യാർത്ഥി ആയിരുന്നു. .
മറ്റു സഹപ്രവർത്തകരും പൂർവ്വ വിദ്യാർത്ഥികളും
• എവുജിൻ ബോസ്സിൽക്കോവ്
• പീറ്റർ ദുഫ്‌ക
• ജോൺ ഡി. ഫാരിസ്
• ബോറിസ് ഗുഡ്‌സിയാക്
• മൂസ്സ എൽ-ഹജ്
• എഡോവാർഡ് ഹാമ്പി
• ഇറിനെ ഹൌസ്ഹേർ
• മൈക്കൾ ദ് ഹെർബിഗ്‌നി
• മാർ സർഹാദ് യോസിഫ് ജാമോ
• ഗുയിഎം ദേ ജേർഫനിയോൻ
• പീറ്റർ ഹാൻസ് കൊൾവിൻബാക്
• സേവ്യർ കൂടപ്പുഴ
• ഹലീബ് ലോഞ്ചിനിയ
• തോമസ് മാർ കൂറിലോസ്
• തിയോഡോർ മാർട്ടിന്യുക്
• ജോസഫ് മിലിക്
• പോൾ മുള്ള
• ജോർജ്ജ് നെടുങ്ങാട്ട്
• ആൻഡ്രൂ പടകി
• ഔറെൽ പെർസാ
• വിക്ടർ ജെ. പോസ്പിഷിൽ
• ദിമിത്രി സാലകസ്
• സമീർ ഖാലിൽ സമീർ
• ലിയോനാർദോ സാൻഡ്രി
• യോസിഫ് സ്ലിപ്പി
• ജോസഫ് സൂഏയ്ഫ്
• തോമസ് സ്‌പീഡ്‌ലിക്
• റോബർട്ട് ഫ്. താഫ്ട്
• മാർ ആവാ റോയൽ
• വില്യം തോമാ
• റാഫേൽ തട്ടിൽ
• ആൻഡ്രൂസ് താഴത്ത്
• ജേക്കബ് തൂംകുഴി
• അലക്‌സാണ്ടർ വോൾകൊൺസ്കി
• സിറിൽ വാസിൽ
• ഇവാൻ ഷുഷേക്
• പീറ്റർ കൊച്ചുപുരയ്ക്കൽ
എത്രോ
വിവിധ ക്രിസ്തീയ സഭാ വിഭാഗങ്ങളിൽ കണ്ടുവരുന്ന ധൂപപ്രാർത്ഥനകൾക്കാണ് എത്രോ എന്ന് പറയുന്നത്. ബൈബിളിന്റെ പഴയനിയമ പുസ്തകത്തിൽ പലയിടത്തും ധൂപപ്രാർത്ഥനകളെപ്പറ്റി പരാമർശിക്കുന്നുണ്ട്. കുർബ്ബാന അനുഷ്ഠാനത്തിൽ ധൂപപ്രാർത്ഥനകൾ അഗ്രഗണ്യമായ സ്ഥാനമാണ് വഹിക്കുന്നത്. തങ്ങളുടെ പ്രാർത്ഥനകൾ സ്വർഗത്തിലേക്ക് ഉയരുന്നതിന്റെ പ്രതീകമായാണ് ധൂപങ്ങളെ പല വിഭാഗങ്ങളും കാണുന്നത്. കേരളത്തിൽ സുറിയാനി പാരമ്പര്യത്തിൽപ്പെട്ട എല്ലാ സഭകളും ധൂപപ്രാർത്ഥനകൾ ഉപയോഗിക്കാറുണ്ട്. ഓർത്തഡോക്സ്, കത്തോലിക്ക സഭകൾ മരിച്ചവർക്കുവേണ്ടിയുള്ള പ്രാർത്ഥനകളിലും ധൂപപ്രാർത്ഥനകൾ ഉപയോഗിക്കാറുണ്ട്.
വർഗ്ഗം:ക്രിസ്ത്യൻ പ്രാർത്ഥനകൾ
പൊന്തിഫിക്കൽ ഓറിയന്റൽ ഇൻസ്റ്റിട്യൂട്ട്
പുറത്തേക്കുള്ള കണ്ണികൾ
വർഗ്ഗം:ഇറ്റലിയിലെ കത്തോലിക്കാ സർവ്വകലാശാലകളും കോളേജുകളും
റെയ്ഫ് ബദാവി
സൗദി എഴുത്തുകാരനും ബ്ലോഗറും മതമൗലിക വാദത്തിനെതിരായ വിമത സ്വരവുമായിരുന്നു റെയ്ഫ് ബദാവി.മതനിന്ദ നടത്തിയെന്നാരോപിച്ച് 2012ൽ സൗദി ഭരണകൂടം ഇദ്ദേഹത്തെ അറസ്റ്റ് ചെയ്തു .2013ൽ ഏഴ് വർഷം തടവും 600 ചാട്ടയടിയും ശിക്ഷയായി വിധിച്ചു.ശിക്ഷ കുറവായിപ്പോയെന്നു  ചൂണ്ടിക്കാട്ടി 2014-ൽ ശിക്ഷ 10 വർഷം തടവും പത്തു ലക്ഷം (അല്ലെങ്കിൽ ഒരു ദശലക്ഷം) സൗദി റിയാലും 1000 ചാട്ടവാറടിയുമായി ഉയർത്തുകയുണ്ടായി.
അവലംബം
വർഗ്ഗം:ഇസ്ലാം മത വിമർശകർ വർഗ്ഗം:സഖാറോവ് പുരസ്കാരം നേടിയവർ വർഗ്ഗം:മനുഷ്യാവകാശധ്വംസനങ്ങളുടെ ഇരകൾ
പേരില്ലാപ്പച്ച
15 മീറ്റർ വരെ ഉയരത്തിൽ വളരുന്ന ഒരു മരമാണ് പേരില്ലാപ്പച്ച. . ഇന്ത്യയിലും ശ്രീലങ്കയിലും കാണുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ
ഡെൽഹി മെട്രോ റെയിൽ കോർപ്പറേഷൻ ലിമിറ്റഡ്
ഡെൽഹി മെട്രോയുടെ പ്രവർത്തനങ്ങൾക്ക് മേൽനോട്ടം വഹിക്കുന്ന ഒരു കേന്ദ്ര-സംസ്ഥാന പൊതുമേഖലാ കമ്പനിയാണ് ഡെൽഹി മെട്രോ റെയിൽ കോർപ്പറേഷൻ ലിമിറ്റഡ് (ഡിഎംആർസി). ഇന്ത്യയിലും വിദേശത്തും മെട്രോ റെയിൽ, മോണോറെയിൽ, അതിവേഗ റെയിൽ പദ്ധതികൾ ആസൂത്രണം ചെയ്യുന്നതിലും നടപ്പാക്കുന്നതിലും ഡിഎംആർസിക്ക് പങ്കാളിത്തമുണ്ട്. പ്രോജക്ട്, നിർമ്മാണം, നടപ്പാക്കൽ, നവീകരണം, ധനകാര്യം, മനുഷ്യ വിഭവശേഷി തുടങ്ങിയ വിവിധ ഭാഗങ്ങളായി ഡിഎംആർസിയുടെ പ്രവർത്തനങ്ങൾ വിഭജിക്കപ്പെട്ടിരിക്കുന്നു.
ചരിത്രം
1995 മെയ് 3ന് ഡെൽഹി മെട്രോ റെയിൽ കോർപ്പറേഷൻ ലിമിറ്റഡ് പ്രവർത്തനമാരംഭിച്ചു. ഇ. ശ്രീധരൻ ആയിരുന്നു ആദ്യത്തെ മാനേജിംഗ് ഡയറക്ടർ. പതിനാറുവർഷത്തെ സേവനത്തിനുശേഷം ഇ. ശ്രീധരൻ സ്ഥാനമൊഴിയുകയും, 2011 ഡിസംബർ 31 ന് പുതിയ എംഡിയായി മംഗു സിങ് നിയമിക്കപെടുകയും ചെയ്‌തു.
പ്രവർത്തനങ്ങൾ
കൊൽക്കത്ത മെട്രോ, ചെന്നൈ എം‌ആർ‌ടി‌എസ് എന്നിവ ഒഴികെയുള്ള ഇന്ത്യയിലെ എല്ലാ മെട്രോ, മോണോറെയിൽ പ്രോജക്റ്റുകൾക്കുമായി വിശദമായ പ്രോജക്ട് റിപ്പോർട്ടുകൾ (ഡിപിആർ) ഡിഎംആർസിയാണ് തയ്യാറാക്കിയിട്ടുള്ളത്. ജക്കാർത്ത മാസ് റാപ്പിഡ് ട്രാൻസിറ്റ് സിസ്റ്റത്തിന്റെ മാനേജ്മെന്റ് കൺസൾട്ടിംഗ്, 2012 സെപ്റ്റംബറിൽ ഡിഎംആർസി മറ്റ് എട്ട് അന്താരാഷ്ട്ര കമ്പനികളുമായി ചേർന്നുകൊണ്ട് ചെയ്യുന്നു. ഇന്ത്യയ്ക്ക് പുറത്തുള്ള ഡി‌എം‌ആർ‌സിയുടെ ആദ്യ പദ്ധതിയാണിത്. 2014 ഫെബ്രുവരിയിൽ കുവൈറ്റ് സിറ്റിയിലെ നിർദ്ദിഷ്ട മെട്രോ സംവിധാനത്തിന്റെ ഉപദേഷ്ടാവായി പ്രവർത്തിക്കാൻ ഡിഎംആർസിയെ കുവൈറ്റ് സർക്കാർ ക്ഷണിച്ചു.
അവലംബം
വർഗ്ഗം:ഇന്ത്യയിലെ മെട്രോ റെയിൽ ഗതാഗതം വർഗ്ഗം:ഡെൽഹി
ജാലിയൻവാലാ ബാഗ് (പുസ്തകം)
നമ്മുടെ സ്വാതന്ത്ര്യസമരത്തിൽ ഇതിനുള്ള പ്രാധാന്യവും ഈ കൂട്ടക്കൊലയിലേക്ക് നയിച്ച നയിച്ച സംഭവങ്ങളെക്കുറിച്ചും പ്രസിദ്ധ ഹിന്ദി എഴുത്തുകാരനായ ഭീഷ്മ സാഹ്നി എഴുതിയതാണ് ഈ പുസ്തകം. ജാലിയൻവാലാ ബാഗ് എന്ന ഈ പുസ്തകം പ്രസിദ്ധീകരിച്ചത് നാഷനൽ ബുക്ക് ട്രസ്റ്റ് ആണ്.
ചെസ്റ്റർ
അവലംബം
വർഗ്ഗം:കാനഡയിലെ ഗ്രാമങ്ങൾ
ഗുരുവായൂർ പഴയ പത്മനാഭൻ
ഗുരുവായൂർ ദേവസ്വത്തിൽ 80 വർഷങ്ങൾക്കപ്പുറം ജീവിച്ചിരുന്ന ഒരു കൊമ്പനാനയായിരുന്നു പത്മനാഭൻ. ഉയരവും തലപ്പൊക്കവും ആന ചന്തവുമെല്ലാം ഒത്തിണങ്ങിയ പത്മനാഭൻ ചെങ്ങല്ലൂർ രംഗനാഥന്‌ ശേഷം കേരളത്തിലെ മികച്ച പുരങ്ങൾക്കെല്ലാം തിടമ്പേറ്റിയിട്ടുണ്ട്. തൃശൂർ പൂരത്തിൽ തിരുവമ്പാടി വിഭാഗത്തിനും പാറമേക്കാവിനും തിടമ്പേറ്റിയിട്ടുണ്ട് എന്ന അപൂർവ്വ ബഹുമതിക്കും പത്മനാഭൻ അര്ഹനായിട്ടുണ്ട്
പത്മനാഭന്റെ ആന ചന്തത്തെ പറ്റി കേട്ടറിഞ്ഞ അമ്പലപ്പുഴ രാജാവ് ആനയെ കാണാൻ ആഗ്രഹിച്ച് തന്റെ കൊട്ടാരത്തിലേക്ക് ക്ഷണിച്ച് വരുത്തി. ആ ഗജ സൗന്ദര്യത്തിൽ ആകൃഷ്ടനായ അദ്ദേഹം പത്മനാഭന് ഒരു വീര ശൃംഖല സമ്മാനിച്ചു. ഗുരുവായൂരിൽ പ്രത്യേക ദിവസങ്ങളിൽ എഴുന്നെള്ളിക്കുന്ന കോലത്തിൽ ആ വീര ശൃംഖല ഇപ്പോഴും ചാർത്തിയിരിക്കുന്നു
അവലംബം
വർഗ്ഗം:പ്രശസ്തരായ ആനകൾ
ഖിയാസ്
ശരീഅത്തിലെ നിയമസ്രോതസ്സുകളിൽ ഒന്നാണ് ഖിയാസ് ( قياس). നിലവിലുള്ള നിയമങ്ങളിലില്ലാത്ത നവീനമായ ഒരു വിഷയത്തിൽ അതുമായി സമാനമായ മറ്റു വിധികളുമായി താരതമ്യം നടത്തിക്കൊണ്ട് ഖുർആനും ഹദീഥിനും വിപരീതമാകാതെ തീരുമാനമെടുക്കുന്നതാണ് ഈ പ്രക്രിയ. ഖുർആൻ, ഹദീഥ്, ഇജ്‌മാഅ് എന്നിവയാണ് ശരീഅത്തിന്റെ ആദ്യ മൂന്ന് അടിസ്ഥാനങ്ങളായി സുന്നി പണ്ഡിതന്മാർ അംഗീകരിക്കുന്നത്. പ്രവാചകൻ മുഹമ്മദിന്റെ കാലം മുതൽ തന്നെ ഖിയാസ് ശരീഅത്ത് നിയമത്തിന്റെ സ്രോതസ്സായുണ്ടെന്ന് അവകാശപ്പെടുന്നുണ്ടെങ്കിലും, മുസ്‌ലിം പണ്ഡിതനായ അബു ഹനീഫയാണ് നിയമത്തിന്റെ ഉറവിടമായി ഖിയാസിനെ കൂട്ടിച്ചേർത്ത ആദ്യത്തെ വ്യക്തി എന്ന് പൊതുവെ അംഗീകരിക്കപ്പെടുന്നു.
ബാഹ്യ ലിങ്കുകൾ
വർഗ്ഗം:സുന്നി ഇസ്ലാം
ഫുറ (ഭക്ഷണം)
നൈജീരിയ, നൈജർ, ഘാന എന്നിവിടങ്ങളിൽ ചെറുധാന്യമാവുപയോഗിച്ചു (മില്ലറ്റ്) ഭക്ഷണാവശ്യങ്ങൾക്കായി ഉണ്ടാക്കുന്ന ഉരുളകളാണ് ഫുറ. പശ്ചിമാഫ്രിക്കയിലെ ഫുലാനി ജനങ്ങളിൽ നിന്നാണ് ഫുറ ഉത്ഭവിക്കുന്നത്. പുളിപ്പിച്ച പാലും ഗ്രൗണ്ട് മില്ലറ്റ് ധാന്യങ്ങളും ചേർത്ത് തയ്യാറാക്കിയ പ്രാദേശികമായി നിർമ്മിച്ച പാനീയമാണിത്. മിശ്രിതത്തിന് രുചി നൽകുന്നതിന് പഞ്ചസാര ചേർക്കുന്നു. ഇതിൽ കാർബോഹൈഡ്രേറ്റും ഫൈബറും അടങ്ങിയിരിക്കുന്നു.
നിർഭയ നിധി
ഭാരത സർക്കാർ സ്ത്രീകളുടെ സുരക്ഷയ്ക്കും ശാക്തീകരണത്തിനും വേണ്ടിയുള്ള പ്രത്യേക ഫണ്ടാണ് നിർഭയ. 2014ലെ ബജറ്റിലും 2013ലെ ബജറ്റിലും അനുവദിച്ച രൂപയെല്ലാം കൂടിയിപ്പോൾ 2000 കോടി രൂപയുണ്ട് ഈ നിധിയിൽ.
പേരിനു പിന്നിൽ
ഡൽഹിയിൽ കൂട്ട ബലാത്സംഗത്തിനിരയായി കൊല്ലപ്പെട്ട നിർഭയ എന്ന പെൺകുട്ടിക്കുള്ള സമർപ്പണമായാണ് ഇത്. ആ പെൺകുട്ടിയുടെ യഥാർഥ പേര് പുറത്തറിയിക്കാതിരിക്കാൻ നൽകിയ അപരനാമമാണ് നിർഭയ.
അവലംബം
വർഗ്ഗം:സ്ത്രീകളെ സംബന്ധിച്ച വിഷയങ്ങൾ വർഗ്ഗം:സ്ത്രീകൾക്ക് എതിരായ അതിക്രമങ്ങൾ വർഗ്ഗം:ഭാരതസർക്കാരിന്റെ പദ്ധതികൾ
ട്രാനെക്സാമിക് ആസിഡ്
അമിതമായ രക്തസ്രാവം ചികിത്സിക്കുന്നതിനോ തടയുന്നതിനോ ഉപയോഗിക്കുന്ന മരുന്നാണ് ട്രാനെക്സാമിക് ആസിഡ് ( TXA ). ഇത് വായിലൂടെയോ അല്ലെങ്കിൽ ഒരു സിരയിലേക്ക് കുത്തിവച്ചോ എടുക്കുന്നു. വലിയ അപകടങ്ങൾ, പ്രസവാനന്തര രക്തസ്രാവം, ശസ്ത്രക്രിയ, പല്ല് നീക്കം ചെയ്യൽ, മൂക്കിൽ നിന്ന് രക്തസ്രാവം, കനത്ത ആർത്തവം എന്നിവയുടെ ചികിത്സയിൽ ഈ മരുന്ന് ഉപയോഗിക്കപ്പെടുന്നു. പാരമ്പര്യ ആൻജിയോഡീമയ്ക്കും ഇത് ഉപയോഗിക്കുന്നു.
പ്രവർത്തനരീതി
ലൈസിൻ എന്ന അമിനോ ആസിഡിന്റെ സിന്തറ്റിക് അനലോഗ് ആണ് ട്രാനെക്സാമിക് ആസിഡ്. പ്ലാസ്മിനോജനിൽ നാലോ അഞ്ചോ ലൈസിൻ റിസപ്റ്റർ സൈറ്റുകളെ വിപരീതമായി ബന്ധിപ്പിക്കുന്നതിലൂടെ ഇത് ഒരു ആന്റിഫൈബ്രിനോലൈറ്റിക് ആയി പ്രവർത്തിക്കുന്നു. ഇത് പ്ലാസ്മിനോജനെ പ്ലാസ്മിനിലേക്കുള്ള പരിവർത്തനം കുറയ്ക്കുകയും ഫൈബ്രിൻ ശോഷണം തടയുകയും ഫൈബ്രിൻ മാട്രിക്സ് ഘടനയുടെ ചട്ടക്കൂട് സംരക്ഷിക്കുകയും ചെയ്യുന്നു. പഴയ അനലോഗ് ആയ ε- അമിനോകാപ്രോയിക് ആസിഡിന്റെ എട്ടിരട്ടി ആന്റിഫൈബ്രിനോലൈറ്റിക് പ്രവർത്തനം ട്രാനെക്സാമിക് ആസിഡിന് ഉണ്ട്. ട്രാനെക്സാമിക് ആസിഡ് ദുർബലമായ ശക്തിയുള്ള പ്ലാസ്മിന്റെ പ്രവർത്തനത്തെ നേരിട്ട് തടയുന്നു ( ഐസി 50 = 87 എംഎം), കൂടാതെ യുറോകിനേസ് പ്ലാസ്മിനോജൻ ആക്റ്റിവേറ്ററിന്റെ (യുപിഎ) സജീവ-സൈറ്റിനെ ഉയർന്ന പ്രത്യേകതയോടെ ( കി = 2 എംഎം) തടയാനും ഇതിന് കഴിയും. ), എല്ലാ സെറിൻ പ്രോട്ടീസുകളിലും ഏറ്റവും ഉയർന്നത്.
ജോൺ ബെർക്കെൻഹൗട്ട്
ജീവിതം
ഏതാണ്ട് 1730 - കളിൽ ലീഡ്‌സിൽ ജനിച്ച ജോൺ ലീഡ്‌സ് ഗ്രാമർ സ്കൂളിൽ പഠനം നടത്തി. ഒരു വ്യാവസായിക ഉദ്യോഗം ലക്ഷ്യമിട്ട് അദ്ദേഹത്തിന്റെ പിതാവ് ഭാഷകൾ പഠിക്കാനായി ജോണിനെ ജർമനിയിലേക്ക് അയച്ചു. കുറച്ചുവർഷങ്ങൾ അവിടെ പതിച്ചശേഷം മറ്റു ചില ഇംഗ്ലീഷ് പ്രഭുക്കന്മാരോടൊപ്പം ജോൺ ഒരു യൂറോപ്പ് സഞ്ചാരത്തിലേർപ്പെട്ടു. ബെർളിനിൽ തിരിച്ചെത്തിയ ജോൺ പിതാവിന്റെ ഒരു ബന്ധുവിനൊപ്പം താമസം തുടങ്ങി.
സംഭാവനകൾ
എഡിൻബർഗിൽ ഒരു വിദ്യാർത്ഥിയായിരിക്കുന്ന കാലത്ത് അദ്ദേഹം 1762 -ൽ സസ്യങ്ങളെപ്പറ്റി വിവരിക്കുന്നClavis Anglica Linguæ Botanicæ Linnæi, എന്ന ഗ്രന്ഥം പ്രസിദ്ധീകരിച്ചു. 1764 - ൽ രണ്ടാം പതിപ്പ് ഇറങ്ങിയ ഈ പുസ്തകത്തിന് 1766 -ൽ മൂന്നാം പതിപ്പും ഇറങ്ങി. തന്റെ എം ഡി ക്ക് അദ്ദേഹം എഴുതിയ Dissertatio Medica inauguralis de Podagra, ബീഫീൽഡ് ബാരണ് സമർപ്പിച്ചു. 1766 -ൽ ജോൺ Pharmacopoeia Medici പ്രസിദ്ധീകരിച്ചു.
അവലംബം
വർഗ്ഗം:1726-ൽ ജനിച്ചവർ വർഗ്ഗം:1791-ൽ മരിച്ചവർ വർഗ്ഗം:എഡിൻബറോസർവകലാശാലയിലെ പൂർവ്വ വിദ്യാർത്ഥികൾ വർഗ്ഗം:ജൂലൈ 8-ന് ജനിച്ചവർ വർഗ്ഗം:ഏപ്രിൽ 3-ന് മരിച്ചവർ
നോർഡ്‍വെസ്റ്റ്-സ്പിറ്റ്‍സ്ബർഗ്ഗൻ ദേശീയോദ്യാനം
നോർഡ്‍വെസ്റ്റ്-സ്പിറ്റ്‍സ്ബർഗ്ഗൻ ദേശീയോദ്യാനം  (നോർവീജിയൻ: Nordvest-Spitsbergen nasjonalpark) നോർവീജിയൻ ആർട്ടിക് ദ്വീപസമൂഹമായ സ്വാൽബാർഡിൽ സ്ഥിതി ചെയ്യുന്നതും വടക്കു പടിഞ്ഞാറൻ സ്പിറ്റ്‍സ്ബെർഗ്ഗൻറെ ഭാഗങ്ങളും (ആൽബർട്ട I ലാൻറ്, ഹാക്കൻ VII ലാൻറ് എന്നിവ) സമീപത്തുള്ള ഡെയിൻസ് ദ്വീപ്, മോഫെൻ പോലെയുള്ള ദ്വപുകളും ഉൾപ്പെടുന്നതുമായ ഒരു ദേശീയോദ്യനമാണ്. ഈ ദേശീയോദ്യാനത്തിൽ ബോൿഫ്ജോർഡെനിലെ അഗ്നിപർവത അവശിഷ്ടങ്ങളും ചൂടുനീരുറവകളും ഉൾപ്പെടുന്നു.
രാജാസ് ഹയർ സെക്കൻഡറി സ്കൂൾ, കോട്ടക്കൽ
കോട്ടക്കൽ രാജാസ് ഹൈസ്കൂളിന്റെ ചരിത്രം
കോട്ടക്കലിന്റെ സാംസ്കാരിക ചരിത്രത്തെ സമ്പന്നമാക്കിയ സ്ഥാപനമാണ് രാജാസ് ഹൈസ്കൂൾ. കോട്ടക്കൽ കോവിലകമാണ് ഇത് സ്ഥാപിച്ചത്. ഇതിന്റെ സ്ഥാപകൻ മാനവേദൻ രാജാ ആയിരുന്നു. 1920-ലാണ് സ്കൂളിന് അംഗീകാരം ലഭിച്ചത്. ആദ്യത്തെ എസ്.എസ്.എൽ.സി.ബാച്ച് 1923 ൽ പഠിച്ചിറങ്ങി.ആദ്യ കാലത്ത് കോവിലകം പ്രൈമറി സ്കൂളിൽ നിന്നും പഠിച്ചു വരുന്ന കുട്ടികൾക്ക് ഇവിടെ നേരിട്ട് ചേരാം അല്ലാത്തവർക്ക് ഒരു ടെസ്റ്റ് നടത്തും അതായിരുന്നു വഴക്കം. കുഞ്ഞിക്കുട്ടൻ തമ്പുരാൻറെ സ്വാലനായിരുന്ന കെ. സി വീര രായൻ രാജാ ആയിരുന്നു ആദ്യത്തെ ഹെഡ് മാസ്റ്റർ. പിന്നീട് സംസ്കൃത പണ്ഡിതനായിരുന്ന രൈരുനായർ. സർവ്വശ്രീ ബാലകൃഷ്ണ അയ്യർ, വിശ്വനാഥ അയ്യർ,കെ.സി.യു. രാജാ തുടങ്ങി പ്രഗല്ഭരായ അദ്ധ്യപകരുടെ മേൽ നോട്ടത്തിൽ ഈ വിദ്യാലയം അനുദിനം വളർന്നു. 1978-ൽ വിദ്യാലയത്തെ സർക്കാർ ഏറ്റെടുത്തു. 1999-ൽ ഹയർ സെക്കൻററിയായി ഉയർത്തപ്പെട്ടു. ഇന്ന് എല്ലാ മേഖലകളിലും വിദ്യാലയം പഴയ പാരമ്പര്യവുമായി മുന്നോട്ടു പൊയ്ക്കൊണ്ടിരിക്കുന്നു
സാൻസിബാർ
കേരളത്തിൽ അധികം പ്രചാരത്തിലാകാത്ത ഒരു ആഫ്രിക്കൻ വാഴയിനമാണ് സാൻസിബാർ. നേന്ത്രന്റെ അതേ ഗുണങ്ങളുള്ള ഒരിനമാണ് .വിദേശ ഇനമായതിനാൽ മറ്റു വാഴകളെപ്പോലെ രോഗപ്രതിരോധ ശേഷി ഇവയ്ക്ക് ഇല്ലാത്തതാണ് ഈ ഇനം വാഴയുടെ കൃഷി വ്യാപകമാകാതിരിക്കാൻ കാരണം. കുടപ്പനില്ലാത്തതിനാൽ ഈ വാഴയിനത്തെ ട്രു ഹോൺ വിഭാഗത്തിൽ പെടുത്തിയിരിക്കുന്നു.
രാജാസ് ഹയർ സെക്കൻഡറി സ്കൂൾ, കോട്ടക്കൽ
കോട്ടക്കൽ രാജാസ് ഹൈസ്കൂളിന്റെ ചരിത്രം
2015ൽ രാജഹ്സിന്റെ പേരില് വെബ്സൈറ്റ് പുറത്തു വന്നു www.rajahskottakkal.tk
സാൻസിബാർ
കൃഷിരീതി
കിളച്ചൊരുക്കിയ മണ്ണിൽ തടങ്ങളെടുത്ത് കരിയിലകൾ കൂട്ടി കത്തിക്കണം. ഉണങ്ങിപ്പൊടിഞ്ഞ ചാണകം എല്ലുപൊടി എന്നിവ ചേർത്ത് കന്നുകൾ നടാം. നല്ല വിളവു ലഭിച്ച വാഴകളിൽ നിന്ന് കന്നുകൾ ഇളക്കിയെടുത്ത വിത്തായി ഉപയോഗിക്കാം. വേനൽക്കാലത്ത് ജലസേചനവും ഇടയ്ക്കിടെ ജൈവവളങ്ങൾ ചേർക്കലും ആവശ്യമാണ്. പത്തുമാസം കൊണ്ട് സാൻസിബാർ വാഴകൾ കുലയ്ക്കും.
പ്രത്യേകതകൾ
ചുണ്ടുകൾ (കുടപ്പൻ) സാൻസിബാർ വാഴക്കുലകളിൽ കാണാറില്ല. മൂപ്പെത്താൻ സാധാരണ നേന്ത്രനേക്കാളും ഒരു മാസം കൂടുതലാണ്. രണ്ടോ മൂന്നോ പടലകളിലായി 18-30 കായ്കൾ അടങ്ങുന്ന കുലകളാണ് ഉണ്ടാകുന്നത്. ഓരോ കായ്കൾക്കും 35 - 40 സെ.മീ. നീളവും അതിനൊത്ത വണ്ണവും ഉണ്ടാകും .ഉപ്പേരിക്കും(ചിപ്സുണ്ടാക്കാൻ) ഇവ മികച്ചതാണ്.
രാജാസ് ഹയർ സെക്കൻഡറി സ്കൂൾ, കോട്ടക്കൽ
പൂർവ്വ വിദ്യാർത്ഥി സംഗമം
രാജാസ് ഓൾഡ് സ്റ്റുഡന്റ്സ് അസോസിയേഷ൯ (ROSA) എന്ന പേരിൽ പൂർവ്വവിദ്യാർത്ഥി സംഘടന പ്രവർത്തിച്ചു വരുന്നു.ഈ സന്ംകദന എല്ലാ വർഷവും പൂർവ്വവിദ്യാർത്ഥികലുദെ സമ്മെലനം നദതരുന്ദു
സാൻസിബാർ
അവലംബം
വർഗ്ഗം:വിദേശ വാഴയിനങ്ങൾ വർഗ്ഗം:വാഴയിനങ്ങൾ
രാജാസ് ഹയർ സെക്കൻഡറി സ്കൂൾ, കോട്ടക്കൽ
പാഠ്യേതര പ്രവർത്തനങ്ങൾ
‍സ്കൗട്ട് & ഗൈഡ്സ് സാമൂഹ്യ പശ്ചാത്തലം ക്ലാസ് മാഗസിൻ.
സ്കൂൾ മാഗസിൻ. വിദ്യാരംഗം കലാ സാഹിത്യ വേദി. ക്ലബ്ബ് പ്രവർത്തനങ്ങൾ ഇഷൽ ക്ലബ് മ്യൂസിക് ക്ലബ് ഐ.ടി. ക്ലബ്ബ് പ്രവർത്തനങ്ങൾ രാജാസ് ലിറ്റിൽ സയന്റിസ്റ്റ്' ഹരിതസേന നീന്തലൽ പഠനം AASTRO CLUB.see more:[www.aastroktkl.blogspot.com] 'സാർക്'ASTRONOMY CLUB ജാഗ്രത സമിതി യൊഗ പഠനം ചെസ്സ് പഠനം
മുൻ സാരഥികൾ
മുൻ സാരഥികൾ
സ്കൂളിന്റെ മുൻ പ്രധാനാദ്ധ്യാപകർ.
3.6.1920-18.8.1920	കെ.സി.വീരരായൻരാജ 1920-1926	കെ.രയ്രുനായർ 1926-1930	കെ.സി.വീരരായൻരാജ 1930-1934	സി.എസ്.ശേഷഅയ്യർ 1934-1946	കെ.എൻ.ബാലകൃഷ്ണഅയ്യർ‍ 1946-1947	കെ.സി.ചെറിയ കുഞ്ഞുണ്ണിരാജ 1947-1950	ഇ.രാമൻ മേനോൻ 1950-1964	കെ.എസ്.വിശ്വനാഥഅയ്യർ 1964-1965	കെ.സി.കുട്ടിയേട്ടൻ രാജ 1965-70	കെ.സി.ഉണ്ണിഅനിയൻരാജ 1970-1971	കെ.സി.കുഞ്ഞമ്മാമൻരാജ 1971-1972	കെ.സി.കുട്ടിയേട്ടൻരാജ 1972-1985	പി.രവീന്ദ്രൻ 1985-1988	എസ്.ശിവപ്രസാദ് 1988-1990	എൻ.തങ്കമണി 1990-1991	പി.രാമദാസ് 1991-1992	രാജേശ്വരിഅമ്മ 1992-1993	പങ്കജാക്ഷി.എം 1993-1994	വി.കെ.സരസ്വതിഅമ്മ 1994-1995	കെ.വി.സരോജിനി 1995-1996	സരോജിനിഅന്തർജനം 1996-1998‍	വി.എ.ശ്രീദേവി 1998-2001	എ.സി.നിർമ്മല 2001-2006	പി.ഹംസ 2006-2007	കോമുക്കുട്ടി.വി 2007-2008	പി.രാധാകൃഷ്ണൻ 2008-2009	എം.പി.ഹരിദാസൻ 2009-2010	വീരാൻ.കെ
പ്രശസ്തരായ പൂർവവിദ്യാർത്ഥികൾ
ജീവിതത്തിന്റ സമസ്തമേഖലകളിൽ പ്രവർത്തിച്ചവരും വിപുലവുമായ ഒരു പൂർവ വിദ്യാർത്ഥി സമൂഹത്തെ വാർത്തെടുക്കാനും ഈ വിദ്യാലയത്തിനു കഴിഞ്ഞിട്ടണ്ട്.
പത്മശ്രീ ഡോക്ടർ പി.കെ വാര്യർ - കോട്ടയ്ക്കൽ ആര്യവൈദ്യശാല മാനേജിങ് ട്രസറ്റി. യു എ ബീരാൻ സാഹിബ് - മുൻ കേരള വിദ്യാഭ്യാസ മന്ത്രി. പ്രൊഫ. സി.കെ. മൂസ്സത് - മുൻ കേരള ഭാഷാ ഇ൯സ്റ്റിറ്റ്യൂട്ട് ഡയറക്ടർ. ഒ.വി. വിജയൻ - പ്രശസ്ത സാഹിത്യകാരൻ. എൻ.കെ. വെള്ളോടി - മുൻ ഇന്ത്യൻ അംബാസിഡർ. എം.എ. വെള്ളോടി - മുൻ ഇന്ത്യൻ അംബാസിഡർ. കെ.സി.കെ.ഇ. രാജാ - കേരള യൂണിവേഴ് സിറ്റിയുടെ ആദ്യത്തെ വൈസ് ചാൻസലർ. കെ.സി.കെ.ഇ. രാജാ ഐ പി എസ് - റിട്ടയേഡ് കർണ്ണാടക ഡിജിപി. മുരളീധരൻ - ഐ എ എസ്. ഹംസ. പി -സംസ്ഥാന അദ്ധ്യാപക അവാർഡ് ജേതാവ് തുടങ്ങിയവർ ശിഷ്യസമ്പത്തിലെ അമൂല്യ രത്നങ്ങളാണ്.
സ്കോട്ടിയ കടൽ
ദക്ഷിണ സമുദ്രത്തിന്റെ വടക്കേ അറ്റത്ത് തെക്കൻ അറ്റ്ലാന്റിക് സമുദ്രത്തിന്റെ അതിർത്തിയിൽ സ്ഥിതിചെയ്യുന്ന ഒരു കടലാണ് സ്കോട്ടിയ കടൽ. പടിഞ്ഞാറ് ഡ്രേക്ക് പാസേജും വടക്ക്, കിഴക്ക്, തെക്ക് ഭാഗത്ത് സ്കോട്ടിയ ആർക്ക്, വിവിധ ദ്വീപുകളെ പിന്തുണയ്ക്കുന്ന ഒരു അണ്ടർ‌സീ റിഡ്ജ്, ഐലന്റ് ആർക്ക് സിസ്റ്റം എന്നിവയാൽ അതിരിടുന്നു. സ്കോട്ടിയ ഫലകത്തിന് മുകളിൽ കടൽ സ്ഥിതിചെയ്യുന്നു. സ്കോട്ടിയ എന്ന പര്യവേഷണ കപ്പലിന്റെ പേരാണ് ഇതിന് നൽകിയിരിക്കുന്നത്.
സ്ഥാനവും വിവരണവും
ഡ്രേക്ക് പാസേജ്, ടിയറ ഡെൽ ഫ്യൂഗോ, സൗത്ത് ജോർജിയ, സൗത്ത് സാൻഡ്‌വിച്ച് ദ്വീപുകൾ, സൗത്ത് ഓർക്ക്നി ദ്വീപുകൾ, അന്റാർട്ടിക്ക് പെനിൻസുല എന്നിവയ്ക്കിടയിലുള്ള ജലത്തിന്റെ വിസ്തൃതിയാണ് സ്കോട്ടിയ കടൽ. ഈ ദ്വീപ് ഗ്രൂപ്പുകളെല്ലാം സ്കോട്ടിയ ആർക്കിന് മുകളിൽ സ്ഥിതിചെയ്യുന്നു. ഇത് വടക്ക്, കിഴക്ക്, തെക്ക് ഭാഗങ്ങളിൽ കടലിനെ രൂപപ്പെടുത്തുന്നു. 900000 km2 (347,500 ചതുരശ്ര മൈൽ) വിസ്തൃതിയുള്ളതാണ് സ്കോട്ടിയ കടൽ. കടലിന്റെ പകുതിയോളം ഭൂഖണ്ഡാന്തര വൻകരത്തട്ടിന് മുകളിലാണ്.
ചരിത്രം
വില്യം എസ്. ബ്രൂസിനു കീഴിൽ സ്കോട്ടിഷ് നാഷണൽ അന്റാർട്ടിക്ക് പര്യവേഷണം (1902–04) ഈ ജലത്തിൽ ഉപയോഗിച്ച പര്യവേഷണ കപ്പലായ സ്കോട്ടിയയുടെ പേരിലാണ് 1932-ൽ കടലിന് പേര് നൽകിയത്. 1916-ൽ സർ ഏണസ്റ്റ് ഷാക്കിൾട്ടണും മറ്റ് അഞ്ച് പേരും അനുരൂപമായ ലൈഫ് ബോട്ട് ജെയിംസ് കെയെർഡ് എലിഫന്റ് ദ്വീപ് വിട്ട് രണ്ടാഴ്ചയ്ക്ക് ശേഷം സൗത്ത് ജോർജിയയിലെത്തിയപ്പോൾ നടത്തിയതാണ് ഈ മരവിപ്പിക്കുന്ന കടലിന്റെ ഏറ്റവും പ്രശസ്തമായ യാത്ര.
അർജന്റീനയിൽ, സ്കോട്ടിയ കടൽ മാർ അർജന്റീനോ എന്നറിയപ്പെടുന്ന ഒരു പ്രദേശത്തിന്റെ ഭാഗമായി കണക്കാക്കപ്പെടുന്നു. കൂടാതെ അർജന്റീന അവകാശപ്പെടാത്തതും എന്നാൽ കൈവശം വയ്ക്കാത്തതുമായ നിരവധി പ്രദേശങ്ങൾ, തെക്കൻ ജോർജിയ, ഫോക്ലാൻഡ് ദ്വീപുകൾ എന്നിവ ഈ പ്രദേശത്തിനകത്താണ്.
സസ്യ ജീവ ജാലങ്ങൾ
സ്കോട്ടിയ കടലിനോട് ചേർന്നുള്ള ദ്വീപുകൾ ഭാഗികമായി വർഷം മുഴുവൻ മഞ്ഞുവീഴ്ചയുള്ള പാറക്കെട്ടാണ്. എന്നിരുന്നാലും, ഈ കഠിനമായ അവസ്ഥകൾക്കിടയിലും, ദ്വീപുകളിൽ സസ്യങ്ങൾ നിലനിൽക്കുന്നു. അവ സ്കോട്ടിയ സീ ദ്വീപുകൾ ടുണ്ട്ര ഇക്കോറെജിയൻ എന്നാണ് വിശേഷിപ്പിക്കുന്നത്. അതിൽ തെക്കൻ ജോർജിയ, അഗ്നിപർവ്വത സൗത്ത് സാൻഡ്‌വിച്ച് ദ്വീപുകൾ, സ്കോട്ടിയ കടലിലെ സൗത്ത് ഓർക്ക്നീസ്, വിദൂര തെക്ക് അന്റാർട്ടിക്ക് ഉപദ്വീപിനടുത്തുള്ള ഷെട്ട്ലാൻഡ് ദ്വീപുകളും ബൗവെറ്റ് ദ്വീപ് എന്നറിയപ്പെടുന്ന ചെറിയ ഒറ്റപ്പെട്ട അഗ്നിപർവ്വതവും ഉൾപ്പെടുന്നു. ഈ ദ്വീപുകളെല്ലാം അന്റാർട്ടിക്ക് സംയോജനത്തിന് താഴെയുള്ള തണുത്ത കടലിലാണ് സ്ഥിതിചെയ്യുന്നത്. ഈ പ്രദേശങ്ങൾ പായലുകൾ, ലൈക്കണുകൾ, ആൽഗകൾ എന്നിവ അടങ്ങിയ തുന്ദ്ര സസ്യങ്ങളെ ഉൾക്കൊള്ളുന്നു. അതേസമയം കടൽ പക്ഷികൾ, പെൻ‌ഗ്വിനുകൾ, കടൽനായകൾ എന്നിവക്ക് ചുറ്റുമുള്ള ജലത്തിൽ നിന്ന് ഭക്ഷണം ലഭിക്കുന്നു.
കടൽ പക്ഷികളിൽ നാല് തരം ആൽ‌ബാട്രോസ് ഉൾപ്പെടുന്നു. ബ്ളാക്ക് ബ്രൗസ്ഡ് ആൽ‌ബാട്രോസ് (ഡയോമെഡിയ മെലനോഫ്രിസ്), ഗ്രേ-ഹെഡ് ആൽ‌ബാട്രോസ് (തലസാർ‌ചെ ക്രിസോസ്റ്റോമ), ലൈറ്റ്-മാന്റൽ ആൽ‌ബാട്രോസ് (ഫോബെട്രിയ പാൽ‌പെബ്രാറ്റ), വാൻഡെറിംഗ് ആൽ‌ബാട്രോസ് (ഡയോമെഡിയ എക്സുലൻസ്). ദ്വീപുകളിൽ അഞ്ച് ഇനം പക്ഷികൾ മാത്രമേ കരയിൽ അവശേഷിക്കുന്നുള്ളൂ, ഇവയിൽ യെല്ലോ-ബിൽഡ് പിന്റയിൽ ഡക്ക് (അനസ് ജോർജിക്ക), സൗത്ത് ജോർജിയ പൈപ്പിറ്റ് (ആന്തസ് അന്റാർട്ടിക്കസ്) എന്നിവ ഉൾപ്പെടുന്നു. മറ്റ് പക്ഷികളിൽ തെക്കൻ ഭീമൻ പെട്രലും ഉൾപ്പെടുന്നു. ബേർഡ് ദ്വീപിൽ‌ കോളനികളുമുണ്ട്.
ഇവിടെ കാണപ്പെടുന്ന പെൻ‌ഗ്വിൻ ഇനങ്ങളിൽ തെക്കൻ ജോർജിയയിൽ ധാരാളം കിംഗ് പെൻ‌ഗ്വിനുകൾ ഉൾപ്പെടുന്നു. അതുപോലെ ചിൻ‌സ്ട്രാപ്പ് പെൻ‌ഗ്വിൻ, മാക്രോണി പെൻ‌ഗ്വിൻ, ജെന്റൂ പെൻ‌ഗ്വിൻ, അഡെലി പെൻ‌ഗ്വിൻ, റോക്ക്‌ഹോപ്പർ പെൻ‌ഗ്വിൻ (യൂഡിപ്റ്റസ് ക്രിസോകോം) എന്നിവയും കാണപ്പെടുന്നു.
അവലംബം
വർഗ്ഗം:ദക്ഷിണ സമുദ്രത്തിലെ സമുദ്രങ്ങൾ വർഗ്ഗം:അന്റാർട്ടിക്ക് പ്രദേശം
ഹൊബോകെൻ
ഹൊബോകെൻ (Unami: Hupokàn ) അമേരിക്കൻ ഐക്യനാടുകളിലെ ന്യൂജേഴ്‌സിയിലെ ഹഡ്‌സൺ കൗണ്ടിയിലെ ഒരു നഗരമാണ്. 2010  യു.എസ്. സെൻസസ് പ്രകാരം, നഗരത്തിലെ ജനസംഖ്യ 50,005 ആയിരുന്നു. സെൻസസ് ബ്യൂറോയുടെ ജനസംഖ്യാ കണക്കെടുപ്പ് പരിപാടി 2019 ൽ നഗരത്തിലെ ജനസംഖ്യ 52,677 ആണെന്ന് കണക്കാക്കുകയും രാജ്യത്തെ 745-ആമത്തെ ഏറ്റവും ജനസംഖ്യയുള്ള നഗരമായി ഇത് മാറുകയും ചെയ്തു. 50,000-ൽ കൂടുതൽ ജനസംഖ്യയുള്ള നഗരങ്ങളിൽ, ഒരു ചതുരശ്ര മൈലിൽ 42,400-ലധികം ആളുകളുള്ള അമേരിക്കയിലെ ഏറ്റവും ജനസാന്ദ്രതയുള്ള മൂന്നാമത്തെ നഗരസഭയായി ഹോബോകെൻ സ്ഥാനം നേടി. ന്യൂയോർക്ക് മെട്രോപൊളിറ്റൻ പ്രദേശത്തിന്റെ ഭാഗമായ ഹൊബോകെൻ, ട്രൈ-സ്റ്റേറ്റ് മേഖലയിലെ പ്രധാന ഗതാഗത കേന്ദ്രമായ ഹോബോകെൻ ടെർമിനൽ സ്ഥിതിചെയ്യുന്ന സ്ഥലമാണ്.